ΑΥΤΟ ΠΟΥ ΜΑΣ ΕΝΩΝΕΙ

Athens Pride 2021

Το παρόν είναι το πρόγραμμα των εκδηλώσεων του Athens Pride Week.

Οι εκδηλώσεις δύναται να τροποποιηθούν ανάλογα με τα μέτρα που θα βρίσκονται σε ισχύ.

Γενική Προσβασιμότητα:

* Η Τεχνόπολη είναι προσβάσιμη, διαθέτει αναπηρικές τουαλέτες και parking. Απέχει 300 μ. από τo μετρό “Κεραμεικός”.
* Οι εκθέσεις έχουν ακουστική περιγραφή μέσω QR code.
* Οι δια ζώσης ομιλίες της Τεχνόπολης συνοδεύονται από διερμηνεία στην ΕΝΓ
* Οι ταινίες διαθέτουν ελληνικούς υπότιτλους. Οι προβολές την Τρίτη 8/6 γίνονται με αγγλικούς υπότιτλους.

# Εκθέσεις

## ••••—-•- (ΣΩΜΑ)

Το project επικεντρώνεται στο ανθρώπινο σώμα. Στις περισσότερες κοινωνίες, υπάρχει ένας βασικός διαχωρισμός μεταξύ των χαρακτηριστικών του φύλου που έχουν ανατεθεί σε άνδρες και γυναίκες, ένα δυαδικό φύλο το οποίο περιλαμβάνει προσδοκίες σχετικά με την αρρενωπότητα και την θηλυκότητα σε όλες τις πτυχές του: βιολογικό φύλο, ταυτότητα φύλου και έκφραση του φύλου. Ωστόσο υπάρχουν άνθρωποι οι οποίοι δεν ταυτίζονται με κάποιες ή όλες τις πτυχές του φύλου που έχουν ανατεθεί στο βιολογικά. Το σώμα μας, μας ανήκει και θα πρέπει να είναι έτσι ακριβώς όπως το αισθανόμαστε. Ήρθε η ώρα να σπάσει το μοντέλο του «τέλειου σώματος».

**Συντελεστές**: Άρια Φίνου

**Πού**: Τεχνόπολη Δήμου Αθηναίων, Αίθουσα Μηχανουργείο

**Πότε**: 4-9/6 από 09:30 - 17:00

**Προσβασιμότητα**: Τα άτομα με πρόβλημα όρασης επιτρέπεται να ψηλαφίσουν τα εκθέματα.

**Προειδοποίηση περιεχομένου**: αναπαράσταση γυμνού

## Ακόμα μαζί

Μια συμπεριληπτική πλεκτή σημαία για τα φίλα που χάσαμε, μα είναι ακόμα μαζί μας.

Ο εθελοντισμός του Athens Pride αποδίδει φόρο τιμής στα ακτιβιστά και μη, που χάσαμε, αλλά διαδραμάτισαν σημαντικό ρόλο στην ιστορία της LGBTQI+ κοινότητας. Η κουβέρτα μας δηλώνει πως είναι ακόμα μαζί μας και δίπλα μας, στους δικούς μας αγώνες για την διεκδίκηση ίσων δικαιωμάτων για όλα. Η δράση τους εκτιμάται μέχρι σήμερα αλλά και είναι ακόμα φανερή, ακόμα μας επηρεάζει και μας εμπνέει. Και γι’ αυτό λέμε σε όλα, “σ’ ευχαριστώ”.

**Συντελεστές**: Εθελοντισμός Athens Pride

**Πού**: Τεχνόπολη Δήμου Αθηναίων, Αίθουσα Αποθήκη

**Πότε**: 4-9/6 από 09:30 - 17:00

**Προσβασιμότητα**: Επιτρέπεται η ψηλάφιση του έργου.

## Η αγάπη μας ενώνει

Η ομάδα φωτογραφίας του εθελοντισμού του Athens Pride 2021, με θέμα την «αγάπη», προσπάθησε να αποτυπώσει τι μπορεί να σημαίνει η λέξη αυτή για κάθε μέλος της. Δεν υπάρχουν περιορισμοί ως προς το πού μπορεί να φτάσει. Βρίσκεται σε κάθε κομμάτι της ζωής μας, μέσα σε κάθε τι που κάνουμε.

Το κάθε άτομο προσέφερε τη δική του μοναδική οπτική και ενώ σε όλες τις φωτογραφίες το αίσθημα της αγάπης εκφράζεται διαφορετικά, στο τέλος είναι αυτό που μας ενώνει όλα. Πολύχρωμες εκφάνσεις της αγάπης παρουσιάζονται μέσα από τον προσωπικό φακό μας. Το άγγιγμα, η διερεύνηση του σώματος και της σεξουαλικότητας μέσα από τις γυμνές εκδοχές της αυτό-αγάπης.

Ο εορτασμός της απελευθερωμένης εαυτής μας και η αξία της ορατότητάς μας. Το χρωματιστό αίσθημα που φέρνουν στην ζωή τα πιο αγαπημένα άτομα, τα πρόσωπα που γεννούν ζεστασιά και ηρεμία, όλα τους διαφορετικά και όλα τους ίδια. Η αγάπη για τον συνάνθρωπο, η αλληλεγγύη, η συλλογική διεκδίκηση δικαιωμάτων. Όλα αυτά σημαίνουν αγάπη, όλα αυτά είμαστε εμείς, και όλα αυτά μας ενώνουν.

**Συντελεστές**: mister bibibo, Άλκηστη Κυρ., Κων., harra s., Γωγώ Ρ.

**Πού**: Τεχνόπολη Δήμου Αθηναίων, Αίθουσα Αποθήκη

**Πότε**: 4/6-9/6 από 09:30 - 17:00

**Προειδοποίηση περιεχομένου**: γυμνό

## My true colours

Η σημαία του Pride μετά χρώματα του ουράνιου τόξου αποτελεί τη βάση τη ορατότητας, της αποδοχής και της υποστήριξης των ατόμων της ΛΟΑΤΚΙ κοινότητας. Μια σημαία ενώνει παγκόσμια τους ανθρώπους που διεκδικούν τα δικαιώματα τους. Η ανάγκη για έκφραση, μεγαλύτερη ορατότητα και συμπερίληψη οδήγησαν στη δημιουργία 30 διαφορετικών σημαιών που εκπροσωπούν συγκεκριμένες ομάδες ανθρώπων.

**Πού**: Τεχνόπολη Δήμου Αθηναίων, Αίθουσα Δεξαμενές καθαρισμού

**Πότε**: 4-9/6 από 09:30 - 17:00

## #Ομοερωτισμός και Επανάσταση

Ο εικαστικός Liviu Bulea δημιούργησε νέα έργα -προπαγανδιστικά πόστερ- για το Athens Pride Week, που αναφέρονται στην αισθητική εικονογραφία των κομμουνιστικών καθεστώτων. Με αφορμή τους εορτασμούς των 200 χρόνων της Ελληνικής επανάσταση, ο ATOPOS cvc έχει προσκαλέσει τον εικαστικό, ιστορικό και ερευνητή Αλέξη Φιδετζή να επιμεληθεί το υβριδικό εν εξελίξει πρότζεκτ #RevoltingBodies, στο πρόγραμμα του #OccupyAtopos2021. Δράσεις, εκθέσεις και συζητήσεις θα προβληματοποιήσουν την έννοια της επανάστασης και θα διαγνώσουν τους τρόπους όπου η επαναστατική φαντασίωση επιβάλλεται στα ανθρώπινα σώματα. Στο πλαίσιο αυτό, δημιουργήθηκε αυτή η σειρά νέων έργων. Οι εικόνες που ο καλλιτέχνης χρησιμοποιεί σαν πρωτογενείς πηγές εμφανίζονται κυρίως στο υλικό της καθεστωτικής σοβιετικής και μαοϊκής προπαγάνδας κατά το 2ο μισό του 20ού αιώνα. Παρουσιάζουν ένα ιδιαίτερο μοτίβο ανδρισμού που συνδέει το πρότυπο του επαναστάτη με τιτάνιες μορφές εργατών και πολιτικών. Τα τελευταία χρόνια έχει υπάρξει μια ενδιαφέρουσα προσέγγιση πάνω σε αυτή την εικονογραφία, στην οποία εντοπίζεται ένας υφέρπον ομοερωτισμός. Εμπνευσμένος από αυτή την προβληματική, ο Bulea διαμορφώνει έναν όγκο δουλειάς που αποτελείται από τη δημιουργία πρωτότυπων και αναπαραγωγές υπαρχόντων προπαγανδιστικών πόστερ. Με την εικαστική του γλώσσα, ο καλλιτέχνης τονίζει την ομοερωτική διάσταση αυτής της αισθητικής μέσα από την επιθυμία για το σώμα ως επαναστατικό πρότυπο αρρενωπότητας.

**Συντελεστές**: Αλέξης Φιδετζής, Βασίλης Ζηδιανάκης, Σαρρή Κατερίνα, Στέφη Στούρη

**Πού**: Τεχνόπολη Δήμου Αθηναίων, Αίθουσα Μηχανουργείο.

**Πότε**: 4/6-9/6 από 09:30 - 17:00

## SHAME

Το Shame, η Ντροπή, γεννήθηκε ένα βράδυ Γενάρη πριν 3-4 χρόνια σε ένα δωμάτιο ξενοδοχείου στη Βουδαπέστη. Για αρκετό καιρό δεν είχε φόρμα παρόλο ότι η μορφή ήταν εκεί. Κοιτώντας πίσω μερικές φορές σε αυτό το υλικό δεν βλέπω να υπάρχει τίτλος ούτε υπόσταση, λες και μου στήθηκε μια παγίδα μέσα στην οποία είχα ήδη πέσει και είχα βγει ταυτόχρονα.

Στην πορεία υπήρξε μια τελματώδης, καθοριστική στιγμή, αρκετή για να πυροδοτήσει η ιδέα. Έπρεπε να επέλθει ένα είδος ‘’ρήξης’’ με την πραγματικότητα. Η φωτογραφική μηχανή πια έγινε ο μεσάζοντας ανάμεσα στο ασυνείδητο και το υπαρκτό. Οι παρούσες ενότητες φωτογραφιών αποτελούν ένα είδος προσωπικής εξομολόγησης, σαν ένας φανταστικός, συμβολικός καθρέφτης που ανακλά φόβους, επιθυμίες, φαντασιώσεις, εφιάλτες, αναμνήσεις. Τίποτα άλλο.

Για τη δημιουργία του χρειάστηκε να ανασύρω μνήμες δικές μου ή κοντινών μου προσώπων, να “δανειστώ” ιστορίες που τις ανακατασκεύασα σε νέες. Προσπάθησα με μια σουρεαλιστική διάθεση τις περισσότερες φορές να διαπραγματευτώ τις αντιποιητικές λεπτομέρειες του σώματος, το δικαίωμα στο θυμό, την οργή, τη βία, το πένθος. Συναντήθηκα με τον εαυτό μου στην αντίπερα όχθη παίζοντας ένα παιχνίδι φωτογράφου- φωτογραφιζόμενου ταυτόχρονα. Κάθε φωτογραφία, ήταν και ένας ρόλος. Ένα φανταστικόή υπαρκτό πρόσωπο, μια επίπονη διαδικασία να αποτυπώσω, χωρίς να γνωρίζω αν τα κατάφερα τις εσωτερικές συγκρούσεις που μας κατακλύζουν ζώντας σε ένα επίπλαστο, χάρτινο κόσμο ηθικής σε αντιδιαστολή με την τελειότητα της σύγχρονης, νευρωτικής γυναίκας που πρέπει να αποδέχεται και να ακολουθεί πιστά την υστερία της αψεγάδιαστης ομορφιάς με φίλτρα σε Instagram και Social Media. Για τη δημιουργία του SHAME δέχτηκα επιρροές από ένα ευρύ φάσμα καλλιτεχνών. Φωτογράφοι, ζωγράφοι, συγγραφείς αποτέλεσαν ερέθισμα. Το φωτογραφικό έργο της Cindy Sherman, οι θεατρικές πόζες και περσόνες που δημιούργησε με ενέπνευσαν να επιχειρήσω να δημιουργήσω ένα διάλογο – αντίλογο μεταξύ των φωτογραφιών με απώτερο σκοπό να θέσω ερωτήματα και όχι να δώσω απαντήσεις για τη πολυπλοκότητα της γυναικείας ύπαρξης. Το Δεύτερο Φύλο της ντε Μποβουάρ και η παραδοχή του «Γυναίκα γίνεσαι δε γεννιέσαι», ενίσχυσε την αρχική ιδέα.

Οι σεξουαλικοί υπαινιγμοί στο έργο της Claudia Cahum, η διαπραγμάτευση της ταυτότητας, το δικαίωμα στη διαφορετικότητα. H σουρεαλιστική διάθεση της Frida Kahlo, τα φορτισμένα αυτοπορτραίτα της «Είμαι η μούσα του εαυτού μου, εγώ είμαι το θέμα που γνωρίζω καλύτερα, το θέμα που θέλω να ξέρω καλύτερα».

Το «The Ballad of Sexual Dependency» της Nan Goldin και ο τρόπος που αποτύπωσε τις εξαρτητικές σχέσεις κάθε είδους που δε σου ταιριάζουν ούτε συναισθηματικά, ούτε διανοητικά. Ο τρόπος που έβλεπε τις ανθρώπινες σχέσεις και αδυναμίες μέσα από το φακό της και τη πανανθρώπινη ανάγκη για αγάπη. Όλα αυτά, συγκεντρωμένα σε ένα αρμονικό χάος αποτέλεσαν πηγή έμπνευσης. Τα στερεότυπα. Οι παραδοσιακοί ρόλοι. Το προπατορικό αμάρτημα που αιωρείται πάνω από τα κεφάλια μας ανά τους αιώνες. Ο καθρέφτης.

Εντός και εκτός. Που πότε μοιάζει με ναρκισσιστικό αξεσουάρ και άλλοτε με θανάσιμο εχθρό και βάρος ασήκωτο. Στο τέλος, το SHAME αποσκοπεί στην απελευθέρωση, την εξιλέωση, τη συγχώρεση αν θέλετε των άλλων αλλά και του ίδιου μας του εαυτού.

**Καλλιτέχνιδα:** Σοφία Δαλαμάγκα

**Πού**: Τεχνόπολη Δήμου Αθηναίων, Αίθουσα Μηχανουργείο

**Πότε**: 4-9/6 από 09:30 - 17:00

**Προειδοποίηση** **Περιεχομένου**: απεικόνιση γυμνού, νεκρό ζώο

## This is Us

Η δημιουργία της έκθεσης “This is Us” αναδεικνύει προσώπα και σκέψεις της σύγχρονης ΛΟΑΤΚΙ+ Ελλάδας χρησιμοποιώντας το μέσο της φωτογραφίας. Εστιάζει πάνω σε καθημερινούς ανθρώπους που έχουν την ανάγκη να ακουστούν με τα κατάλληλα μέσα και τον σωστό τρόπο στην Ελλάδα, δημιουργώντας έτσι μια προσπάθεια για συζήτηση.

Σκοπός είναι η ευαισθητοποίηση της πολιτείας σε θέματα που αφορούν την κοινότητα αλλά και το άνοιγμα ενός διαλόγου για τα ανθρώπινα δικαιώματά μας, φέρνοντας λεσβίες, ομοφυλόφιλους, αμφιφυλόφιλους, τρανς και κουήρ ανθρώπους στο προσκήνιο, φωτίζοντας τις προσωπικές ιστορίες και βιώματά τους, είτε αυτά αφορούν σε ένα πιο προσωπικό βαθμό το απεικονιζόμενο πρόσωπο, είτε αφορούν σε κοινωνικοπολιτικά θέματα της σύγχρονης εποχής.

Συντελεστές: Μανώλης Ντουροπολάκης Φίσερ

**Πού**: Τεχνόπολη Δήμου Αθηναίων, Αίθουσα Μηχανουργείο

**Πότε**: 4-9/6 από 09:30 - 17:00.

## Tenderness

Έκθεση ζωγραφικής που δείχνει καθημερινές σκηνές έρωτα με χρώμα και αγάπη προς όλα τα σώματα και σεξουαλικότητες. Τα έργα είναι γεμάτα χρώματα και δείχνουν την ομορφιά του έρωτα στην καθημερινότητα μας.

**Συντελεστές**: Ελένης Κούμη (loukoumh).

**Πού**: Τεχνόπολη Δήμου Αθηναίων, Αίθουσα Μηχανουργείο

**Πότε**: 4-9/6 από 09:30 - 17:00

**Προειδοποίηση** **περιεχομένου**: απεικόνιση γυμνού

## Through the moving ropes of Shibari

Στην έκθεση φωτογραφίας, η Irini Stam αποδίδει μέσα από μία ανθρωποκεντρική ματιά, τους πολύπλευρους τρόπους έκφρασης που αναπτύσσονται μέσω της ιαπωνικής τέχνης δεσίματος, γνωστής ως Shibari. Με αρμονική χρήση του φωτός και αυστηρό καδράρισμα, αναδεικνύει μέσα από το φακό την έντονη κίνηση, τον αισθησιασμό και τα περίτεχνα δεσίματα.

Η Irini Stam σπούδασε την τέχνη της Φωτογραφίας και του Κινηματογράφου στο Πανεπιστημίου Αιγαίου, όπου και εργάστηκε παράλληλα σε ερευνητικά προγράμματα, αποτυπώνοντας με το φακό της τις διάφορες πτυχές της πολιτιστικής έκφρασης των κατοίκων του Αιγαίου. Τα τελευταία 15 χρόνια ως επαγγελματίας φωτογράφος, έχει συνεργαστεί με εφημερίδες και περιοδικά για την κάλυψη rock και metal συναυλιών, θεατρικών και χορευτικών παραστάσεων καθώς και άλλων πολιτιστικών δράσεων. Με έντονη αισθητική άποψη, έχει εμπειρία σε διάφορα είδη φωτογράφισης (performances, portrait, band, street and fashion).

Η σχέση της με το Shibari ξεκίνησε το 2019. Συμμετέχοντας και η ίδια ενεργά στην κοινότητα ως rigger, έχει μια εκ των έσω φωτογραφική προσέγγιση, με έντονη διεισδυτική ματιά αλλά και με απόλυτο σεβασμό απέναντι στο θέμα της. Είναι μέλος της Athens Shibari και έχει καλύψει πλήθος παραστάσεων της Shibari σκηνής με συμμετοχές από την εγχώρια και τη διεθνή σκηνή. Στόχος της είναι μέσα από μία ανθρωποκεντρική ματιά να αποδώσει τους πολύπλευρους τρόπους έκφρασης και δυναμικής, που αναπτύσσονται μέσω της ιαπωνικής τέχνης δεσίματος. Με αρμονική χρήση του φωτός και αυστηρό καδράρισμα, συλλαμβάνει μέσα από το φακό της, την έντονη κίνηση, τον αισθησιασμό και τα περίτεχνα δεσίματα, αναδεικνύοντάς την στην πιο δημοφιλή φωτογράφο της Shibari σκηνής.

**Συντελεστές**: Irini Stam Photography, Athens Shibari

**Πού**: Τεχνόπολη Δήμου Αθηναίων, Αίθουσα Μηχανουργείο

**Πότε**: 4/6-9/6 από 09:30 - 17:00

**Προειδοποίηση** **περιεχομένου**: γυμνό, bondage, bdsm

## T-gender (Love)

Η έκθεση “T-gender (Love)” αποτελεί μία προσωπική ανασκόπηση του καλλιτέχνη γύρω από το σώμα και τη σεξουαλικότητα. Δέκα προσωπικά έργα αποτυπώνουν διεργασίες, επιθυμίεςαι φόβους γύρω από τη διεμφυλικότητα και τον ομοερωτισμό. Μέσα από τις ελαιογραφίες, φανταστικές στιγμές ζωντανεύουν και ερωτικοί σύντροφοι συνευρίσκονται. Αγάπη, έλξη αλλά και πόνος, εκφράζονται μέσα από το χρώμα και τις γυμνές μορφές.

Η μπλε παλέτα υπερτερεί και δίνει την αίσθηση του ονειρικού χωροχρόνου. Παράλληλα, τονίζει την αιχμηρότητα της αίσθησης του αγγίγματος όπως συμπληρώνουν και οι εκφράσεις των προσώπων. Τα ολόσωμα πορτραίτα είναι ειλικρινή απόδοση αυτοβιογραφικού φωτογραφικού υλικού του καλλιτέχνη που στόχο έχουν να δώσουν στο τρανς σώμα την ελευθερία να υπάρξει στο χώρο. Η έκθεση στο σύνολό της αναστοχάζεται την πραγματικότητα του εαυτού και αποτυπώνει ένα σεξουαλικό κόσμο, που σαν το μπλε άλλοτε επιπλέει και άλλοτε “βυθίζεται” στην επαφή του με τον ενδοκοινοτικό ερωτισμό.

Σχετικά με τον καλλιτέχνη: Ο Ναθαναήλ Έβαν Λιναρδής γεννήθηκε στην Άρτα το 1993. Η ενασχόλησή του με την τέχνη ξεκίνησε σε νεαρή ηλικία, δείχνοντας ενδιαφέρον για τη μουσική σύνθεση και το τραγούδι από τα πέντε του χρόνια, ενώ βραβεύτηκε σε πολλούς εθνικούς διαγωνισμούς παιδικής ζωγραφικής. Μεγαλώνοντας η ποίησή του άρχισε να αλληλεπιδρά με τα έργα ζωγραφικής του, ιδίως στα φοιτητικά του χρόνια. Σπούδασε στη Σχολή Εικαστικών και Εφαρμοσμένων Τεχνών της Φλώρινας και αποφοίτησε από το 3ο Εργαστήριο Ζωγραφικής, το 2017. Η κύρια έρευνά του είχε τις ρίζες της στη νευρολογία, ενώ τα έργα του ήταν μη παραστατικά σε συνδυασμό με ήχο. Ως ακτιβιστής, ασχολείται με την υπεράσπιση των LGBTQI+ δικαιωμάτων και την αποδοχή της νευροδιαφορετικότητας και του αυτισμού.

**Καλλιτέχνης:** Ναθαναήλ Έβαν Λιναρδής

**Πού**: Τεχνόπολη Δήμου Αθηναίων, Αίθουσα Μηχανουργείο

**Πότε**: 4/6-9/6 από 09:30 - 17:00

**Προειδοποίηση** **περιεχομένου**: Ζωγραφική αναπαράσταση γυμνού και σεξουαλικού υλικού

## Φέρε μια Ιδέα

Η συγγραφική ομάδα του εθελοντισμού του Athens Pride «Φέρε ένα στυλό», σας προσκαλεί να φέρετε τις ιδέες σας και να γράψετε τις σκέψεις σας, ένα απόφθεγμα, ένα ποίημα ή και ό,τι άλλο επιθυμείτε, ανώνυμα και μη, στο «Queer Wall». Εκεί θα βρείτε επίσης κείμενα, ιστορίες και ποιήματα του εθελοντισμού για τη σχέση του με το Pride. Ελάτε να δημιουργήσουμε ένα πολύχρωμο κύμα συγγραφικής φαντασίας!

**Συντελεστές**: Κων, Νico Αθηνά Μιρ., Άλκηστη Κυρ., Κάτια Χρ.

**Πού**: Τεχνόπολη Δήμου Αθηναίων, Αίθουσα Αποθήκη

**Πότε**: 4-9/6 από 09:30 - 17:00

**Προσβασιμότητα**: Τα κείμενα διατίθενται σε ηλεκτρονική μορφή μέσω QR Code. Το περιεχόμενο του Queer Wall μεταφέρεται στο τέλος κάθε ημέρας σε ηλεκτρονική μορφή μέσω QR Code.

## Queer Greco Romance

Η έκθεση Queer Greco Romance του Ηλία Δούλη παρουσιάζει μια μεταστροφή της συμβατικής απεικόνισης του ανδρικού κάλους. Εμπνεόμενος από τα κεκαλυμμένα ομοερωτικά περιοδικά του 1950, που επιδείκνυαν την αρρενωπότητα υπό το πρίσμα μιας αρχαιοελληνικής αναβίωσής της, ο φωτογράφος προβάλλει την κατασκευή του ρωμαλέου στερεοτύπου, εντείνοντας τον ομοερωτικό άξονα της νοσταλγίας.

Η παρούσα έκθεση αποτελείται από ένα σύνολο φωτογραφιών με θέμα την αναπαράσταση όσων βρίσκονται ακόμα ανάμεσα σε αρχαία ερείπια, σε έναν queer φόρο τιμής του φωτογράφου Ηλία Δούλη. Μια μελέτη για εκείνους, τα σώματα των οποίων μετασχηματίστηκαν για να ενταχθούν σε μια κοινωνία στερεοτύπων σχετικά με το φύλο, τη σεξουαλικότητα και τη σάρκα τους αιχμαλωτίζει το λάγνο βλέμμα της Αθηνάς στα χάδια και τις μάχες των εργατών. Σε αυτήν την ηδονοβλεπτική καταγραφή, το βλέμμα του θεατή ρίχνει φως στα σύμβολα μιας εποχής που έχει τις ρίζες της στα γνωστά ως «male physique» (ανδρικής σωματικής διάπλασης) περιοδικά των δεκαετιών 1950 και 1960. Η καλλιτεχνική στόχευση του Δούλη είναι μια μετανάγνωση του φωτογραφικού «modus operandi» του ανδρικού κάλους στο πλαίσιο της αναβίωσης της αρχαιοελληνικής αισθητικής με βάση τη δική του queer υπόσταση. Οι δημιουργοί είναι δυνάμει δημιουργήματα μέσω του φωτογραφικού φακού, ο οποίος εστιάζει στα σώματα των εργατών, ενώ τα γλυπτά βρίσκονται τοποθετημένα στον χώρο σχεδόν αυτόφωτα. Παίρνουν θέση σε μια εξωραϊσμένη αρένα που καταδεικνύει την κατασκευή της ρωμαλέας σύμβασης και εντείνει τον ομοερωτικό άξονα της νοσταλγίας. Οι σύγχρονοι ανδριάντες του φωτογράφου δίνουν νέα πνοή στα αθάνατα σύμβολα που αγωνίστηκαν για τη λογοκρισία της κοινότητάς μας στις τέχνες. Ο Ηλίας Δούλης, σε συνεργασία με τo Φεστιβάλ Υπερηφάνειας 2021, έχει ανακοινώσει ότι προσφέρει μέρος των εσόδων της έκθεσης ‘Queer Greco Romance’ στη ΜΚΟ Colour Youth.

**Συντελεστές**:

* Φωτογράφος: Ηλίας Δούλης
* Καλλιτεχνική επιμέλεια: Ηλίας Σαπουντζάκης
* Σκηνογραφία & Ενδυματολογία: Δημήτριος Χ. Μασούρας
* Βοηθός Φωτογράφου – Φωτισμοί & Επεξεργασία Εικόνας: Εύα Ζανιά
* Μακιγιάζ & Μαλλιά: Αντιγόνη Ακριτίδου
* Στούντιο: Μιχάλης Λαγουβάρδος
* Μοντέλα: Απόστολος Γεωργιάδης, Ολυμπία Θεοδωρίδου, Ιάκωβος, Βασίλης Κατσούδας, Κωνσταντίνος Κουνέλλας, Νίκο Ράπτης, Άνταμ Χαλίλ, Κωνσταντίνος Χαραλαμπόπουλος

**Πού**: Τεχνόπολη Δήμου Αθηναίων, Αίθουσα Μηχανουργείο

**Πότε**: 4-9/6 από 09:30 - 17:00

**Προειδοποίηση** **περιεχομένου**: γυμνό

# VIDEO ART

## 80 ημέρες

Η 70χρονη Axun, παντρεμένη με τον Juan Mari, πληροφορείται από ένα τηλεφώνημα πως ο πρώην σύζυγος της κόρης της είναι σε κώμα μετά από τροχαίο ατύχημα. Τον επισκέπτεται στο νοσοκομείο όπου συναντά τη Maite, την καλύτερή της φίλη από τα εφηβικά χρόνια, με την οποία ξαναζεί την ευτυχία και την ανεμελιά εκείνης της εποχής. Σταδιακά ανακαλύπτει πως η φίλη της είναι λεσβία και έρχεται αντιμέτωπη με το δίλημμα αν θα ακολουθήσει τα αισθήματά της ή θα τα αγνοήσει.

* Πρωταγωνιστούν: Itziar Aizpuru, Mariasun Pagoaga, José Ramοn Argoitia
* Σκηνοθεσία: Jon Garaνo, José Mari Goenaga
* Σενάριο: Jon Garaνo, José Mari Goenaga
* Διάρκεια: 104’
* Είδος ταινίας: Δράμα
* Γλώσσα: Βασκικά
* Υπότιτλοι: Ελληνικοί
* Χρονολογία παραγωγής: 2010’
* Σε συνεργασία με το Ινστιτούτο Θερβάντες

**Πού**: Τεχνόπολη Δήμου Αθηναίων, Αμφιθέατρο “Μιλτιάδης Έβερτ”

**Πότε**: 8/6 στις 14:15

Bareuropean

Το Bareuropean (Γυμνευρωπαίος) είναι ένα απόλυτα αντικειμενικό infotainment (διασκεδαστική ενημέρωση) με θέμα την σχέση των απολυταρχικών καθεστώτων της Ευρώπης με το γυμνό σώμα και η αλληλεπίδραση αυτής της σχέσης με τα ανθρωπινά δικαιώματα, τη σεξουαλική απελευθέρωση και τον ρατσισμό. Συνδυάζει βιντεο από πόζες ενός γυμνού άντρα που αναπαριστά ευρωπαϊκά αγάλματα με πλάνα αρχείου, κείμενο και ψηφιακές μάσκες.

* Προσοχή! Μερικές πληροφορίες στο Bareuropean δεν είναι διασταυρωμένες.
* Συντελεστές: Εμφανίζεται ο Βαγγέλης Ραφαήλ Καλλίτσογλου
* Σκηνοθεσία-Μοντάζ: Βαγγέλης Τριχιάς
* Διεύθυνση Φωτογραφίας: Σωτήρης Τζατζάκης
* Οπτικά Εφέ: Kieran Akhtar & James Lee
* Πρωτότυπη Μουσική: Greg Birkumshaw
* Βοηθός Κάμερας: Νικος Σταβέρης

Πρόγραμμα προβολών:

* Παρασκευή 4/6 15:45
* Δευτέρα 7/6 09:45
* Τρίτη 8/6 11:45 + 14:45
* Τετάρτη 9/6 13:45

**Πού**: Τεχνόπολη Δήμου Αθηναίων, Αμφιθέατρο “Μιλτιάδης Έβερτ”

**Πότε**: 8/6 στις 14:15

**Προειδοποίηση** **περιεχομένου**: γρήγορες εναλλαγές εικόνων, γυμνό, αναφορές στη λευκή υπεροχή, το ναζισμό και απολυταρχικές τακτικές.

## Diversidad III & Animapride V

Το Φεστιβάλ Ισπανόφωνου Κινηματογράφου Αθήνας – FeCHA και το Animasyros International Animation Festival συνεχίζουν και φέτος για 3η χρονιά τη συνεργασία τους και παρουσιάζουν ισπανόφωνες και animation LGBTQ+ ταινίες αντίστοιχα.

Στο πλαίσιο του APW2021 θα παρουσιαστεί μέρος του προγράμματος Diversidad III το οποίο θα παρουσιαστεί ολόκληρο κατά την διάρκεια του FeCHA 21 Ιουνίου – 2 Ιουλίου αλλά και το πρόγραμμα Animapride V που παρουσιάστηκε στην Σύρο τον Σεπτέμβριο 2020, στο 13ο Animasyros International Animation Festival. Οι ταινίες μετά το πέρασμά τους από καταξιωμένα διεθνή φεστιβάλ θα κάνουν την πρεμιέρα τους και στην Αθήνα και καλύπτουν μια ευρεία LGBTQ+ θεματολογία.

**ΠΡΌΓΡΑΜΜΑ DIVERSIDAD III**

* **Τρεις Φορές | Tres veces** (Paco Ruiz, Spain, 2020, 20’)

Ο Μάριο είναι μόνος στο σπίτι. Οι γονείς του έχουν φύγει και θα αργήσουν να επιστρέψουν. Αρκετός χρόνος για να κανονίσει ένα ραντεβού για σεξ με έναν άγνωστο.

* **Λίλα | Lila** (Lamberto Guerra, Spain, 2020, 20’)

Μία νύχτα. Τρεις γυναίκες. Τρεις γενιές. Μια γιαγιά, μια μητέρα και μια κόρη θα χάσουν την Λίλα, το κατοικίδιό τους τα τελευταία 20 χρόνια.

* **Rocky** (Dani Segui, Spain, 2020, 11’)

Ο Ροκ έχει αποφασίσει ότι το νούμερο που θα κάνει στην παράσταση του σχολείου στο τέλος της χρονιάς θα είναι από το αγαπημένο του μιούζικαλ. Αλλά η διευθύντρια του σχολείου δεν έχει σκοπό να το επιτρέψει.

* **Πριν Την Έκρηξη | Antes De La Erupcion** (Roberto Perez Toledo, Spain, 2020, 10’)

Παρόλο που μια έκρηξη ηφαιστείου μπορεί να συμβεί χωρίς προειδοποίηση, συνήθως υπάρχουν ενδείξεις πριν γίνει κάποια έκρηξη. Δεν το περιμέναμε.

ΠΡΌΓΡΑΜΜΑ ANIMAPRIDE V

* **A Little More Blue** (Sugandha Bansal, IN, 2019, 3’48”)

Αυτή είναι η ιστορία ενός κοριτσιού, παγιδευμένου στο σώμα ενός αγοριού. Από την παιδική της ηλικία ήξερε ότι ήταν κορίτσι και ότι κάποια μέρα θα πρέπει να σπάσει τα δεσμά της και να πει την αλήθεια σε όλους. Αλλά μέχρι εκείνη την ημέρα πάλεψε με το να έχει το σώμα ενός αγοριού και την ψυχή ενός κοριτσιού. Η ταινία βασίζεται σε αληθινή ιστορία.

* **All Those Sensations In My Belly** (Marko Djeska, HR, 2020, 13’00”)

Κατά τη μετάβαση από το αρσενικό στο γυναικείο φύλο, η Matija αγωνίζεται να βρει μια ειλικρινή οικεία σχέση με έναν ετεροφυλόφιλο άνδρα.

* **Apple Tree (Dann Parry, GB, 2019, 3’38”)**

Ένα μουσικό βίντεο για το single «Apple Tree» από τους Another Sky. Ένας θηλυπρεπής νεαρός περνά τις μέρες του κάνοντας σκίτσα μιλώντας στα λουλούδια, κάτι πολύ δυσνόητο για τους αρρενωπούς συνομηλίκους του.

* **Cwch Deilen** (Efa Blosse-Mason, GB, 2020, 6’32”)

Το να μάθεις να αγαπάς κάποιον μπορεί να είναι τρομακτικό, αλλά μπορεί επίσης να σε οδηγήσει στην πιοθαυμάσια περιπέτεια. Αυτή είναι η ιστορία των Heledd και Celyn που προσπαθούν να πλοηγηθούν στα ανεξερεύνητα και σκοτεινά νερά μιας νέας σχέσης.

* **Each And Every Night** (Julie Robert, FR, 2020, 11’33”)

Από την παιδική της ηλικία, η Lea βλέπει φαντάσματα ελαφιών να τριγυρνούν γύρω της. Τώρα που έχει σχέση με την Maud, τα οράματα χειροτερεύουν. Πώς μπορεί να αποδείξει στην σύντροφο της και στον εαυτό της ότι αυτό είναι ένα πραγματικό πρόβλημα που πρέπει να αντιμετωπιστεί;

* **Going Forward** (Jai Evora, GB, 2020, 2’45”)

Πέρα από μια κάποια ενόχληση, μια γυναίκα από τις Φιλιππίνες συζητά τις θετικές αλλαγές που η οικογένειά της παρουσιάζει απέναντι στη σχέση της με μια άλλη γυναίκα.

* **Kapaemahu** (Hinaleimoana Wong-Kalu & Dean Hamer & Joe Wilson, US, 2019, 8’25”)

Το Kapaemahu αποκαλύπτει τη θεραπευτική δύναμη τεσσάρων μυστηριωδών πετρών που βρίσκονται στην παραλία Waikiki και τα θρυλικά διεμφυλικά πνεύματα που κατοικούν μέσα τους.

* **Les Garçons Bleus – 12 Portraits: Episode 1: Florent**

(Francisco Bianchi, FR, 2020, 1’00”)

Τα μπλε αγόρια – 12 πορτρέτα, είναι ένα ντοκιμαντέρ με επεισόδια του ενός λεπτού σχετικά με τους άνδρες και την σχέση που αναπτύσσουν με το σώμα τους. Κάθε μήνα, προβάλλεται ένα νέο επεισόδιο με έναν διαφορετικό άνδρα κάθε φορά ο οποίος εμφανίζεται σε μορφή ανιμέισον.

* **The Cage** (Jinlan Shi, FR, 2019, 3’17”)

Ο Michael είναι ένας άντρας με δυσφορία φύλου. Νιώθει σαν μια γυναίκα παγιδευμένη μέσα σε ένα ανδρικό σώμα. Αυτό το συναίσθημα είναι απογοητευτικό για “αυτήν”, νιώθει σαν να είναι φυλακισμένη σε ένα κλουβί.

* **We Share** (Kleopatra Korai, GR, 2019, 0’48”)

Προωθητικό ανιμέισον βίντεο για την έρευνα LGBTI 2019 του FRA – Οργανισμός Θεμελιωδών Δικαιωμάτων της Ευρωπαϊκής Ένωσης.

**Πού**: Τεχνόπολη Δήμου Αθηναίων, Αμφιθέατρο “Μιλτιάδης Έβερτ”

**Πότε**: Οι ταινίες θα προβληθούν την Κυριακή 6/6 13:00-15:00

## Fofo or Would you still love me?

Σε μια μικρή πόλη της ελληνικής επαρχίας, ένας 25χρονος δημιουργός ταινιών παίρνει συνέντευξη από την 87χρονη γιαγιά του. Αν και ο αρχικός του στόχος ήταν να φτιάξει μια ταινία για τη ζωή της, αρχίζει να βλέπει την συνέντευξη ως την τέλεια αφορμή για να μάθει τη γνώμη της για κάτι που φοβάται ότι θα μπορούσε να διαταράξει τη στενή σχέση τους.

Τo ‘Fofo or Would you still love me’, η πρώτη ταινία μικρού μήκους του Χρήστου Γεωργουδάκη, είναι ένα queer αυτοβιογραφικό ντοκιμαντέρ με πρωταγωνιστές δύο πρόσωπα που οι ζωές τους έχουν διαφορά φάσης 65 χρόνων. Και οι δύο όμως, μοιράζονται μια κοινή ανάγκη: να μιλήσουν για την ζωή τους και την ταυτότητά τους, επιζητώντας παράλληλα αποδοχή και κατανόηση. Η ταινία δίνει βήμα σε μια δυναμική γυναίκα μιας άλλης εποχής με ιδιαίτερα βιώματα και αντιλήψεις, ενώ αποτελεί ταυτόχρονα τη λύση και το αποτέλεσμα της καταπολέμησης μιας σειράς προσωπικών φόβων του δημιουργού που έχουν να κάνουν με τον θάνατο, την γεφύρωση του χάσματος γενεών και τις προκλήσεις του coming out στην ελληνική πραγματικότητα.

Το ‘Fofo or Would you still love me’ έχει βραβευτεί και προβληθεί σε τρία φεστιβάλ κινηματογράφου στο Λονδίνο, ενώ προβολή του έχει γίνει και στην Ελλάδα στον ανοιχτό χώρο της Ρωμαϊκής Αγοράς Θεσσαλονίκης στα πλαίσια του ‘Πικ Νικ Urban Festival 2020’. Επιλέχθηκε και φιλοξενείται στις online streaming πλατφόρμες ανεξάρτητων ταινιών Queerbee και Paus.tv, ενώ η δημιουργία της ταινίας επιτεύχθηκε μετά από crowdfunding campaign στο Seed&Spark.com

* Συντελεστές: Σκηνοθεσία, Παραγωγή, Μοντάζ: Χρήστος Γεωργουδάκης
* Εκτέλεση Παραγωγής: Keira Campbell Wingert
* Μουσική: Άλεξ Ιωσηφίδης Sound Mixing:
* Γιώργος Καραλανίδης

ΠΡΟΓΡΑΜΜΑ ΠΡΟΒΟΛΩΝ

* Παρασκευή 4/6 12:00
* Σάββατο 5/6 09:45
* Κυριακή 6/6 12:00 + Q&A
* Τρίτη 8/6 13:45
* Τετάρτη 9/6 12:45 + 16:45

**Πού**: Τεχνόπολη Δήμου Αθηναίων, Αμφιθέατρο “Μιλτιάδης Έβερτ”

## LETTERS

Το ντοκιμαντέρ αφηγείται 4 πραγματικές ιστορίες, LGBTQ+ ανθρώπων στην Ελλάδα του 2020, που για ποικίλους λόγους δεν έχουν μιλήσει για τις σεξουαλικές τους προτιμήσεις στους γονείς τους. Έτσι, λοιπόν, τους στέλνουν ανώνυμα γράμματα, εκφράζοντας τις σκέψεις τους. Τίθεται το θέμα της ομοφοβίας και της αποδοχής, σε σχέση με την ελληνική οικογένεια.

Συντελεστές:

* Σκηνοθεσία- Διεύθυνση φωτογραφίας- Μοντάζ Αναστάσης Δαλλής
* Αφήγηση- Ερμηνεία Ήρα Παπακωνσταντίνου
* Μουσική Δήμος Βρύζας
* Ηχοληψία- Επεξεργασία/μίξη ήχου Γιάννης Δημητρούδης
* Σχεδιασμός αφίσας Πέτρος Ζαφείρης
* Αγγλικοί Υπότιτλοι Γεωργία Πολυμενέρη / Μανώλης Πολυμενέρης
* Οργάνωση Παραγωγής Αναστάσης Δαλλής

ΠΡΟΓΡΑΜΜΑ ΠΡΟΒΟΛΩΝ

* Παρασκευή 4/6 15:45
* Σάββατο 5/6 14:00 + Q&A
* Κυριακή 6/6 09:45
* Δευτέρα 7/6 11:45
* Τρίτη 8/6 12:45
* Τετάρτη 9/6 14:45

**Πού**: Τεχνόπολη Δήμου Αθηναίων, Αμφιθέατρο “Μιλτιάδης Έβερτ”

**Προσβασιμότητα**:

## Η μαμά μαγειρεύει πατάτες

Η ζωή μιας νεαρής λεσβίας, της Άννας, περιλαμβάνει τα πάντα: φίλους, ερωμένες, την μητέρα και τον σκύλο της. Η ίδια βρίσκεται όμως καθηλωμένη στην καρέκλα του σαλονιού της, μη μπορώντας να σηκωθεί. Κατά τη διάρκεια του εγκλωβισμού της διαδραματίζεται μια επανάληψη, όπου η μία μέρα διαδέχεται την άλλη προκαλώντας της συναισθήματα αμηχανίας, φόβου και, εντέλει, συνήθειας. Οι αναμνήσεις του παρελθόντος της προσφέρουν παρηγοριά αλλά και αναδεικνύουν την αιτία της καθήλωσής της.

Τελικά τι χρειάζεται για να απεγκλωβιστεί;

Συντελεστ(ρι)ες:

* Σενάριο-Σκηνοθεσία-Διεύθυνση φωτογραφίας: Μαρία Χριστοπούλου
* Μοντάζ-color correction-μιξαζ ήχου: Γιάννης Κολόζης
* Οπερατρίς-βοηθός σκηνοθέτρια: Αγάπη Κουστένη
* Ηχοληψία: Μέλανι Γεωργίου Φωτογραφία
* πλατώ: Βιβή Δασκαλοπούλου
* Παραγωγή: Μαρία Χριστοπούλου
* Ηθοποιοί: Ελένη Μανωλάκου Μαίρη Δημουλέα Λυδία
* Αγγελίδου Εύη Κορώνη Μαριάννα Μποζαντζόγλου

ΠΡΟΓΡΑΜΜΑ ΠΡΟΒΟΛΩΝ

* Παρασκευή 4/6 16:45
* Κυριακή 6/6 16:15
* Δευτέρα 7/6 10:45
* Τρίτη 8/6 13:45
* Τετάρτη 9/6 09:45

**Πού**: Τεχνόπολη Δήμου Αθηναίων, Αμφιθέατρο “Μιλτιάδης Έβερτ” Αθηναίων.

## Ρόζα Κάιρο

Το Ρόζα Κάιρο είναι μια ταινία μικρού μήκους που γυρίστηκε σχεδόν αποκλειστικά από μέλη της ΛΟΑΤΚΙ+ κοινότητας. Εκτός όμως απ’ αυτό, είναι μια ταινία για ένα κοινόβιο όπου μέσα μένουν πολλά ΛΟΑΤΚΙ+ άτομα και το πως αυτό δρα προστατευτικά απέναντι στον έξω κόσμο που μπορεί να είναι εχθρικός απέναντι σε κάθε τι διαφορετικό. Το Ρόζα Κάιρο είναι μια ταινία για την διαρκώς απειλούμενη νεανική αθωότητα που παρά την απερισκεψία της παραμένει συναισθηματική.

Έτος Παραγωγής: 2020 | Διάρκεια: 14’

Συντελεστές:

* Σενάριο Σκηνοθεσία: Jaques Simha
* Διεύθυνση φωτογραφίας: Παύλος Μαυρικίδης
* Μοντάζ: Μελίσσα Παπαδοπούλου
* Ήχος: Δάφνη Φαραζή
* Μουσική: Δημήτρης Μεραμβελιωτάκης
* Ηθοποιοί: Αντώνης Μαρίνος, Αναστάσης Π. Μελέτης,
* Mimita, Jerry Scott’s, Βίκυ Μαιδάνογλου, Γιώργος
* Καίσαρης, Μαρία Δεληγιάννη, Σοφιάννα Ζόγκου, Τατιάνα
* Σάντσεζ, Γιάννης Αξιώτης
* Παραγωγός: Δημήτρης Ασπρολούπος

ΠΡΟΓΡΑΜΜΑ ΠΡΟΒΟΛΩΝ

* Παρασκευή 4/6 11:00 + Q&A
* Σάββατο 5/6 09:45
* Κυριακή 6/6 15:30
* Δευτέρα 7/6 10:45
* Τρίτη 8/6 10:45 + 16:45
* Τετάρτη 9/6 12:45

**Προειδοποίηση** **περιεχομένου**: αίμα, πτώματα, θάνατος, χρήση ναρκωτικών και αλκοόλ, σεξ, φόνος, βρισιές

## Συνάντηση με μία γυναίκα

Όταν βλέπεις κάποιον και μένεις έκθαμβος, ξαφνικά γεμίζεις με την εικόνα του άλλου και σταματάς να βλέπεις οτιδήποτε άλλο. Ξεκινώντας από την τρωτή αβεβαιότητα ψάχνεις επίμονα το παραμικρό ίχνος πραγματικότητας. Προσπαθώντας να δει την Σαράι, την πρώτη

ερωμένη της, η Μόνικα, σκηνοθέτης στα 30, μας δείχνει τώρα αυτό που προβάλλει στα μάτια της.

* Director: Monica Rovira (as Monica Rovira)
* Writer: Monica Rovira (as Monica Rovira)
* Stars: Sarai Garcia, Monica Rovira
* Runtime: 63 min
* Color: Black and White
* Σε συνεργασία με το ινστιτούτο Θερβάντες στην Αθήνα.

**Πότε**: 7/6 στη 13:00

## “SWEAT” | a TSIKNOTEKNO tale

Το “SWEAT” είναι ένα κινηματογραφικό ταξίδι μεταμόρφωσης στην underground rave σκηνή της Αθήνας.

Συντελεστές:

* Σκηνοθεσία Βέρας Χοτζόγλου Ελλάδα | 34’.13” | με χρώμα | 16:9
* Παραγωγή: BLNK
* Διεύθυνση Παραγωγής: Άλεξ Αραβαντινός, Ιών Καζαντζίδης
* Οργάνωση Παραγωγής: YuLiang Liu
* Σενάριο: Αλεξ Αραβαντινός, Βέρα Χοτζόγλου
* Διεύθυνση Φωτογραφίας: Βέρα Χοτζόγλου
* Ήχος: Ιών Καζαντζίδης
* Moντάζ: Βέρα Χοτζόγλου
* Sound Design: Βέρα Χοτζόγλου, FRO
* Δημόσιες Σχέσεις: Άλεξ Αραβαντινός

ΠΡΟΓΡΑΜΜΑ ΠΡΟΒΟΛΩΝ

* Παρασκευή 4/6 09:45
* Σάββατο 5/6 16:15
* Δευτέρα 7/6 16:30
* Τρίτη 8/6 15:45
* Τετάρτη 9/6 10:45

## Τι είναι ταυτότητα;

To Thessaloniki Queer Arts Festival (TQAF) είναι μια πρωτοβουλία που στοχεύει να μεταμορφώσει τις βαθιά ριζωμένες παρανοήσεις προς την queer και LGBTQIA+ κοινότητα μέσω καλλιτεχνικών και πολιτισμικών πρακτικών. Στο πλαίσιο της φετινής του θεματικής

που ερευνά το ερώτημα “Τι είναι ταυτότητα;”, το TQAF παρουσιάζει πέντε έργα video art και μία ταινία που πραγματεύονται το ζήτημα της ταυτότητας, μέσα από διαφορετικές καλλιτεχνικές και βιωματικές διαδρομές, εστιάζοντας στο προσωπικό βίωμα και το εκάστοτε κοινωνικο-πολιτικό περιβάλλον που επιδρούν στην κατασκευή και τη διαμόρφωση ταυτοτήτων. Τα ζητήματα που πραγματεύονται τα έργα διερευνούν το φάσμα της προσωπικής εμπειρίας του σώματος και την πολιτική των ταυτοτήτων, την queer και την trans εμπειρία, την καταγγελία της σεξουαλικής βίας και της κακοποίησης, τη μετανάστευση και την περιθωριοποίηση, την ace ταυτότητα και ορατότητα, καθώς και τα στερεότυπα σε σχέση με το σώμα, τη σεξουαλικότητα και την ταυτότητα.

1. Duke Aslani – Local Migrant, 2020, video, 5.48
2. Martin Kαmen- Category, 2020, video, 0.28
3. Brenda I. Steinecke Soto & Kirstin Burckhardt – VOICES, 2019, 13.40
4. Virginie Follope – Male Gaze, 2019, 7.41
5. Emie // Eva-Marie Elg – Ace of Baes, 2016, 33.44
6. Anna Rimmel – Trannies Revenge 27.15

Συντελεστές:

Θωμάς Διάφας, Αριστέα Ρέλλου, Dominic Sylvia Lauren, Βάσια Μαγουλά, Aλέξανδρος Τσώνης, Aicha Josefa Trinidad Gououi, Lucia Garcia Martin, Max Provenzano, Άννη Τσεβδομαρία, Εύη Μίνου, Magda Vaz, Τζοάννα Πουπάκη

**Πού**: Τεχνόπολη Δήμου Αθηναίων, Αμφιθέατρο “Μιλτιάδης Έβερτ”

**ΠΡΟΓΡΑΜΜΑ ΠΡΟΒΟΛΩΝ**

* Σάββατο 5/6 (6) + (1)15:15
* Κυριακή 6/6 (1) 09:45, (5) 10:45, (2) (3) (4) 16:15
* Δευτέρα 7/6 (6) 09:45, (1) 10:45, (4) (2) (3) 11:45
* Τρίτη 8/6 (5) 09:45, (2) (3) (1) 10:45, (6) 11:45, (4) 12:45, 13:45, (6) 14:45, (2) 16:45
* Τετάρτη 9/6, (1) (3) (4) 09:45, (05) 11:45, (2) 12:45, (6), 13:45, (1) 15:45,

**Προειδοποίηση** **περιεχομένου**: 4. αναφορά σε βιασμό | 6. θάνατος, αυτοκτονία, δολοφονία, γρήγορη εναλλαγή εικόνων

# DIGITAL

## #APW Dance Challenge

## by Rainbow Dancers

Ο Δημήτρης Κοκκόνης δημιούργησε ένα social media challenge, μια μικρή χορογραφία στο τραγούδι Mοntero του Lil NasX. Έτσι τα άτομα που δεν μπορούν να παραστούν στο Athens Pride Week, μπορούν συμμετέχουν παίρνοντας μέρος στο Challenge και κάνοντας post με το δικό τους βίντεο στα Social Media.

#AthensPrideDanceChallenge

**Πότε**: All summer

**Προσβασιμότητα**: Στα βίντεο εκμάθησης της χορογραφίας θα συμπεριλαμβάνεται και χορογραφία για καθιστά άτομα.

## #LoveWins– Art Social Impact Campaign

Το ART HUB Athens, με αφορμή και βάση τους θεμελιώδεις σκοπούς ίδρυσης, καθώς και τις αρχές που διέπουν την λειτουργία του, συμμετέχει και υποστηρίζει το Athens Pride Week 2021 με την διακριτή δράση που φέρει τον τίτλο #LoveWins , η οποία τελεί υπό το πλαίσιο του προγράμματός του: Art For Social Change.

Μία καθημερινή καμπάνια ενημέρωσης μέσω των κοινωνικών δικτύων, που παρουσιάζει και προβάλλει ποικίλες μορφές Τέχνης που εστιάζουν -μέσω του δημιουργικού τους έργου- στο Athens Pride Week 2021. Συγχρόνως με την προβολή εγνωσμένης αξίας έργων, θα παρουσιαστεί κι αξιόλογο έργο -όπως αυτό κρίνεται εκ μέρους του φορέα ως προς τους σκοπούς που υπηρετεί- κατόπιν ανοικτού καλέσματος στο κοινό και στο δίκτυο καλλιτεχνών του φορέα. Το κάλεσμα αφορά σε ποικίλα μέσα Τέχνης, δίχως να οριοθετείται σε ένα και μόνο.

**Πότε**: 5/6

## Akuarius – Out of this World

## feat. Tereza & Friends

Καλώς ήρθες στον κόσμο του Akuarius – Ένα visual concert ηλεκτρονικής μουσικής σε συμμετοχή της Τερέζας και άλλων φίλων με με κομμάτια από το πρώτο άλμπουμ του Akuarius’ με τίτλο “Extended Play” αλλά και νέα μουσική από το νέο άλμπουμ “Out of this World” που έρχεται σύντομα.

Η συναυλία περιέχει 9 performance music videos – ένα mix ηλεκτρονικής μουσικής με σκοπό να διασκεδάσει και ίσως να προβληματίσει για τον κόσμο στον οποίο ζούμε.

Ο Akuarius είναι ανεξάρτητος μουσικός παραγωγός - visual artist και είναι ενεργός από το 2011. Η μουσική αποκτά υπόσταση σε συνεργασία με την Τερέζα (ηθοποιός) όπως και με κάποιους ακόμη ταλαντούχους φίλους όπως η Katia (Static), η Sonia (Beep RMX) και η Mary Sunshine (Guest στο Lovely Bitch RMX).

**Credits**:

* Creative Direction & coordination: Akuarius & Tereza
* Music & Video by: Akuarius
* Performances by: Akuarius, Tereza, Sonia, Katia, Mary
* Sunshine
* Dancers: Joanna, Jan VanGuards: Dinos, Alex

**Προσβασιμότητα**: Διαθέτει ελληνικούς και αγγλικούς υπότιτλους

**Προειδοποίηση** **περιεχομένου**: πόλεμος, βία, απαγωγή, ατμοσφαιρικό, βρισιές

**Πότε**: 6/6 στις 20:00 από το site www.akuarius.gr

## Αυτοπροστασία, Αυτοάμυνα & Αυτοεκτίμηση

Αυτοπροστασία και αυτοάμυνα ενάντια στην έμφυλη βία.

* Πώς βάζω τα όριά μου και πώς την αντιμετωπίζω;
* Ποιες είναι οι σωματικές και ψυχοσυναισθηματικές δεξιότητες που χρειάζομαι για να προστατεύσω τ@ εαυτ@ μου;
* Προτάσεις, λύσεις και απαντήσεις από επαγγελματίες εκπαιδευτές/εκπαιδεύτριες του Fight Back Club & Owls Club.

ΘΕΜΑΤΙΚΕΣ ΕΙΣΗΓΗΣΗΣ

Η ψηφιακή συζήτηση/παρουσίαση περιλαμβάνει τις εξής ενότητες:

1. Από το σώμα στο νου: Η μαχητική προπόνηση ως σωματική/ψυχοσυναισθηματική ενδυνάμωση & διαχείριση ορίων.

2. Τα 4F της αντίδρασης: Fight – Flight – Freeze – Fawn

3. Ιεραρχική πυραμίδα αναμέτρησης:

* Νοοτροπία
* Τακτική
* Δεξιότητες
* Εξοπλισμός

4. Ποιες είναι οι διαφορές ανάμεσα σε:

* Πολεμικές Τέχνες
* Μαχητικά Αθλήματα
* Αυτοπροστασία & Αυτοάμυνα
* Αυτοπροστασία & Αυτοάμυνα Γυναικών/Θηλυκοτήτων

5. Τα οφέλη της διαθεματικής εκπαίδευσης στην αυτοπροστασία & αυτοάμυνα.

6. Τι χαρακτηριστικά αναζητώ σε μία ομάδα αυτοάμυνας;

ΘΕΜΑΤΙΚΕΣ ΠΑΡΟΥΣΙΑΣΗΣ (pre-recorded αλλά με live commentary)

1. Κύκλος αναμέτρησης:

* Αυτοπροστασία: Αντίληψη & Εκτίμηση κινδύνου (Άσκηση)
* Οριοθέτηση: Έλεγχος απόστασης & Λεκτική αποκλιμάκωση (Άσκηση)
* Αυτοάμυνα: Πρώτο χτύπημα & Επιλογή στόχων (Άσκηση)
* Διαφυγή: Εξουδετέρωση & Ασφαλής απομάκρυνση (Άσκηση)

2. Μαχητική Τεχνική:

* Στάση
* Απόσταση
* Βλεμματική επαφή
* Φωνή
* Στόχοι
* Ασύμμετρη αντεπίθεση
* Παραπλάνηση
* Απεμπλοκή

3. Διαφορά Τεχνικής και Δεξιότητας: Γιατί η δεξιότητα είναι πιο σημαντική;

4. Scramble & Shock: Η επαφή με τη βία και η ψυχολογική υπέρβαση

ΠΑΡΟΥΣΙΑΣΗ ΤΩΝ ΟΜΑΔΩΝ & ΤΗΣ ΦΙΛΟΣΟΦΙΑΣ ΜΑΣ

1. Η γέννηση του Fight Back Club και τα μελλοντικά σχέδια.

2. Η γνωριμία και η συνεργασία με το Owls Club.

ASK THE COACHES (Q&A)

1. Λήψη ερωτήσεων μέσω του Zoom chat κατά τη διάρκεια της εισήγησης, αυστηρά σχετικά με τις θεματικές που αναπτύξαμε

2. Extra χρόνος για λίγες περαιτέρω ερωτήσεις που μπορεί να μην έχουν καλυφθεί από τις θεματικές

Η δράση θα πραγματοποιηθεί ψηφιακά, για να πάρετε μέρος απαιτείται προεγγραφή.

**Συντελεστές**/**ριες**: Fight Back Club & Owls Club

**Πότε**: 11/06 - 18:00

## Μια συζήτηση για το coming out

Coming Out: Μια Live Συζήτηση για τη σημαντικότητα του coming out για το άτομο και τη σύνδεση με την Λ8ΟΑΤΚΙ+ ορατότητα. Τα coming out είναι καθοριστικά ως στιγμές στη ζωή των ΛΟΑΤΚΙ+ ατόμων που προκύπτουν ως μια σειρά εσωτερικών και εξωτερικών διεργασιών. Στόχος αυτής της συζήτησης είναι μετά την αποτύπωση ασφαλών διαδικασιών και καλών πρακτικών η σύνδεση του coming out με την ορατότητα των ταυτοτήτων μας και η σημασία του ως πολιτική πράξη καθώς και το πώς μπορεί να επηρεάσει θετικά τη ΛΟΑΤΚΙ+ κοινότητα και την ευρύτερη κοινωνία.

**Πότε**: 9/6, στις 19:30

**Προσβασιμότητα**: Η συζήτηση θα συνοδεύεται από διερμηνεία στην ελληνική νοηματική γλώσσα. Θα προστεθούν ελληνικοί υπότιτλοι με το πέρας της εκδήλωσης.

## CONNECT YOUR CITY APP

## FOR ATHENS PRIDE WEEK

Το Athens Pride και το CONNECT YOUR CITY ενώνουν τις δυνάμεις τους και δημιουργούν διαδραστικά challenges μέσα από την ομώνυμη εφαρμογή. Μοιράσου μαζί μας τις στιγμές που σε συγκίνησαν, σε γέμισαν χαρά, σου έδωσαν ενέργεια στο φετινό Athens Pride Week!

## Η ετεροκανο-νικότητα, η αορατότητα και… άλλες ιστορίες τρόμου για μεγάλους και παιδιά.

Το συγκεκριμένο εργαστήρι παρουσιάζεται διαδικτυακά και απευθύνεται κυρίως σε εκπαιδευτικούς της πρωτοβάθμιας και δευτεροβάθμιας εκπαίδευσης. Μέσω βιωματικών διαδικασιών θα διερευνηθεί η επίδραση της ετεροκανονικότητας και το πώς επιδρά σε πολλαπλά επίπεδα, από το κρυφό αναλυτικό πρόγραμμα μέχρι την αλληλεπίδραση εκπαιδευτικών με τον μαθητικό πληθυσμό και τους γονείς.

Η ετεροκανονικότητα είναι ένα σύστημα που λειτουργεί για να κανονικοποιεί συμπεριφορές και κοινωνικές προσδοκίες που είναι άρρηκτα συνδεδεμένες με την υπόθεση της ετεροφυλοφιλίας και με την προσκόλληση σε ένα αυστηρά δυαδικό φύλο. Ένα μεγάλο μέρος της πολιτισμικής ατμόσφαιρας σχετικά με τη σεξουαλικότητα στη δυτική κουλτούρα σχετίζεται με την τεκνοποίηση, τη θρησκεία και την εναρμόνιση με τους ρόλους των φύλων. Το δυαδικό φύλο, η αναγνώριση ότι υπάρχουν άντρες και γυναίκες (αγόρια και κορίτσια) και τίποτε άλλο ενδιάμεσο, είναι ζωτικής σημασίας σε ένα σύστημα ετεροκανονικότητας. Όσες/-σοι δεν ακολουθούν αυτές τις κανονικοποιημένες προσδοκίες αποκτούν την ταμπέλα του «μη φυσιολογικής/-κού» και της/του «αφύσικης/-κου». Το πρόβλημα είναι ότι λίγοι μόνο άνθρωποι νιώθουν την ανάγκη να αμφισβητήσουν αυτά τα πρότυπα, οπότε αυτά εκλαμβάνονται ως «φυσιολογικά» ή «φυσικά» και φαινομενικά παγιώνονται στην κοινωνική μας συνείδηση ως «αντικειμενική αλήθεια» (Hombat trainees manual\*). Ο αντίκτυπος της ετεροκανονικότητας είναι σοβαρός. Για την ακρίβεια, είναι ισχυρός, αποπνικτικός και περιοριστικός. Σκοπός αυτού του εργαστηρίου είναι να αναγνωρίσουμε τις επιδράσεις της ετεροκανονικότητας στο σύνολο της συμπεριφοράς αλλά και της διαμόρφωσης της επαγγελματικής ταυτότητας των εκπαιδευτικών, να παρατηρηθεί πώς διαμορφώνει στάσεις, αντιλήψεις και σχέσεις και να διατυπωθούν τρόποι που μπορούμε να αντιμετωπίσουμε τις επιδράσεις ανάμεσα στις οποίες είναι το στίγμα, η ομοφοβία και η τρανσφοβία, το ψυχικό αδιέξοδο και η ψυχική ασθένεια, η αορατότητα.

\*Το Ευρωπαϊκό έργο “Combating HOMophoBic And Transphobic bullying in schools – HOMBAT” έχει ως στόχο τη δημιουργία ενός αξιόπιστου και βιώσιμου πλαισίου πρόληψης και αντιμετώπισης του Ομοφοβικού και Τρανσφοβικού εκφοβισμού στα σχολεία σε Ελλάδα, Κύπρο και Λιθουανία στο οποίο ενεργή συμμετοχή είχε το «Πολύχρωμο Σχολείο». Ομάδα εκπαιδευτριών Πολύχρωμου Σχολείου

Για τη συμμετοχή απαιτείται προεγγραφή.

**Πότε**: 11/06

## Ίντερσεξ δικαιώματα και διεκδικήσεις στην Ελλάδα

Η Intersex Greece (Ελληνική Κοινότητα Ίντερσεξ), είναι μια πανελλαδική intersex-led συλλογικότητα που αγωνίζεται για την ορατότητα, την υποστήριξη και τα ανθρώπινα δικαιώματα των ίντερσεξ ανθρώπων στην Ελλάδα.

Τον τελευταίο χρόνο , με τη σταθερή στήριξη της OIIEurope και με την διεύρυνση των μελών της, ετοιμάζεται να γίνει και θεσμική συλλογικότητα (σωματείο).

Στο πλαίσιο του Athens Pride Week θα λάβει χώρα διαδικτυακά το πρώτο public event για τα δικαιώματα των ίντερσεξ ατόμων στην Ελλάδα.

**Πότε**: 9/6 στις 19:00

Πρόγραμμα: Ίντερσεξ δικαιώματα και διεκδικήσεις στην Ελλάδα

1) Dan Christian Ghattas, Διευθυντής OII Europe (TBC)

2) Ρηνιώ Σημεωνίδου, Συν-ιδρύτρια Intersex Greece

3) Λάκης Κανδυλής, Συν-ιδρυτής Intersex Greece

4) Λίνα Παπαδοπούλου, Αν. Καθηγήτρια, Νομική ΑΠΘ

5) Νικολέττα Πικραμένου, Δρ Νομικής ΑΠΘ, Intersex Greece

Συντονίζει: Φωτεινή Κοκκινάκη, Δημοσιογράφος, Γενική Γραμματέας ΕΕΔΑ

Παρεμβαίνουν:

* Πολύχρωμο Σχολείο
* Μαρίνα Γαλανού, Πρόεδρος, Σωματείο Υποστήριξης Διεμφυλικών (ΣΥΔ)
* Colour Youth
* Δήμητρα Κογκίδου, Καθηγήτρια, Πρόεδρος Επιτροπής Ισότητας των Φύλων ΑΠΘ και συντονίστρια του Δικτύου των Επιτροπών Ισότητας των Φύλων των ΑΕΙ

**Προσβασιμότητα**:

Θα υπάρχει διερμηνεία στην ΕΝΓ.

Θα υπάρχει μετάφραση από τα αγγλικά στα ελληνικά.

## Πρόγραμμα Υποστήριξης ΛΟΑΤΚΙ Αιτούντων Άσυλο και Προσφυγισσών/ύγων

Με έμφαση στην υποστήριξη, ενδυνάμωση και ενσωμάτωση των αιτούντων άσυλο και των προσφύγων, η Za’atar έδινε πάντα ιδιαίτερη σημασία σε ευάλωτες προσφυγικές ομάδες. Παράλληλα με την λειτουργία ενός ξενώνα για γυναίκες και παιδιά, η οργάνωση μας στο πλαίσιο του προγράμματος ΑΤΛΑΣ, το οποίο η Za’atar θα παρουσιάσει στο Athens Pride, υποστήριζε από την πρώτη στιγμή ΛΟΑΤΚΙ ατόμων μεταξύ των προσφύγων και αιτούντων άσυλο.

Στην online παρουσίαση, η διευθύντρια της Za’atar Μαρίνα Λιάκης, ο σύμβουλος του προγράμματος ΑΤΛΑΣ Tony Haouam, η δικηγόρος Ισμήνη Μαθιουδάκη και η συντονίστρια του προγράμματος ΑΤΛΑΣ Aude Sathoud θα παρουσιάσουν την εργασία τους και τις εμπειρίες τους για τα παρακάτω θέματα. Εμπειρίες ΛΟΑΤΚΙ ατόμων στην Μέση Ανατολή και στην Αφρική και οι προκλήσεις που αντιμετωπίζουν όσοι επιδιώκουν να ζητήσουν άσυλο στο εξωτερικό… από το πλαίσιο της νομικής τους προστασίας μέχρι τις καλές πρακτικές που θα πρέπει να υιοθετηθούν ώστε οργανώσεις και υπηρεσίες να γίνουν πιο φιλικοί προς τις ομάδες ΛΟΑΤΚΙ.

Για τη συμμετοχή σας απαιτείται προεγγραφή.

**Πότε**: 11/6 στις 12:00

## Τι λέμε και τι δε λέμε

Το Πολύχρωμο Σχολείο υλοποιεί Εργαστήριο που βοηθά στη διερεύνηση όρων που σχετίζονται με τις ΛΟΑΤΚΙ+ ταυτότητες και στη χρήση κατάλληλης γλώσσας, το οποίο απευθύνεται σε εκπαιδευτικούς και ευρύ κοινό. Στόχοι του Εργαστηρίου είναι η κατανόηση των βασικών εννοιών του σεξουαλικού προσανατολισμού, ταυτότητας, έκφρασης και χαρακτηριστικών φύλου, όπως επίσης τους παράγοντες του ακρωνυμίου ΛΟΑΤΚΙ+ και η αναγνώριση της ανάγκης χρήσης της κατάλληλης γλώσσας και ορολογίας όταν γίνεται αναφορά σε άτομα/ζητήματα της ΛΟΑΤΚΙ+ κοινότητας ή στην απευθείας επικοινωνία με άτομα της ΛΟΑΤΚΙ+ κοινότητας.

Στο εργαστήριο υπάρχει όριο συμμετοχής 25 ατόμων, προϋπόθεση συμμετοχής είναι η χρήση μικροφώνου και κάμερας. Η δράση θα πραγματοποιηθεί ψηφιακά.

Για τη συμμετοχή σας απαιτείται προεγγραφή.

**Πότε**: 10/6 στις 18:00

## Συζήτηση Στρογγυλής Τραπέζης

## By LGBTQI Κόρινθος

Είσαι σε μια συλλογικότητα της ελληνικής περιφέρειας που ασχολείται αποκλειστικά ή εν μέρει με ΛΟΑΤΚΙ θέματα; Είσαι ένα ΛΟΑΤΚΙ άτομο που ζει ή έχει ζήσει στην ελληνική περιφέρεια; Αν ναι, σε περιμένουμε την Κυριακή 6 Ιουνίου 2021 στις 18:00 για να συζητήσουμε όλα μαζί διαδικτυακά πάνω στο θέμα “ΛΟΑΤΚΙ στην ελληνική περιφέρεια. Ευκαιρίες και δυσκολίες”! Το μόνο που χρειάζεται είναι μια εγγραφή με το μέηλ σου στη φόρμα συμμετοχής. Ανυπομονούμε να σε ακούσουμε!

**Πότε**: 6/6 στις 18:00

## VoiceIT – Σεμινάριο Eνδυνάμωσης

Σεμινάριο με στόχο την ενδυνάμωση των ΛΟΑΤΚΙ+ ατόμων και των ατόμων που εργάζονται σε ΛΟΑΤΚΙ+ οργανισμούς, για τη διεκδίκηση των δικαιωμάτων τους και τη συμμετοχή τους στη λήψη αποφάσεων. Στο πλαίσιο του έργου VoiceIt – Ενδυναμώνοντας τη Φωνή των ΛΟΑΤΚΙ+ στην Πολιτική, το ΚΜΟΠ – Κέντρο Κοινωνικής Δράσης και Καινοτομίας διοργανώνει σεμινάρια με στόχο την ενδυνάμωση των ΛΟΑΤΚΙ+ ατόμων και των ατόμων που εργάζονται σε ΛΟΑΤΚΙ+ οργανισμούς να συμμετέχουν στον πολιτικό διάλογο, να ενισχύσουν την αυτοπεποίθησή τους, να εκφράσουν τη γνώμη και τους προβληματισμούς τους, και να ενδυναμωθούν ώστε να εμπλέκονται στις διαδικασίες λήψης πολιτικών αποφάσεων, στοχεύοντας στην ορατότητα, τη διεκδίκηση των δικαιωμάτων τους και μια περισσότερο συμπεριληπτική κοινωνία. Για τη συμμετοχή σας απαιτείται προεγγραφή.

**Πότε**: 08/06 στις 18:00

## VoiceIT – Δραστηριότητα Eνδυνάμωσης

Δραστηριότητες για την ενδυνάμωση ΛΟΑΤΚΙ+ ατόμων, εκπροσώπων της κοινωνίας των πολιτών, εκπροσώπους πολιτικών θεσμών και κρατικών λειτουργών για την προάσπιση των ΛΟΑΤΚΙ+ ατόμων και τη δημιουργία μιας περισσότερο συμπεριληπτικής κοινωνίας. Στο πλαίσιο του έργου VoiceIt – Ενδυναμώνοντας τη Φωνή των ΛΟΑΤΚΙ+ στην Πολιτική, το ΚΜΟΠ – Κέντρο Κοινωνικής Δράσης και Καινοτομίας διοργανώνει δραστηριότητες για την ενδυνάμωση ΛΟΑΤΚΙ+ ατόμων, εκπροσώπων της κοινωνίας των πολιτών, εκπροσώπους πολιτικών θεσμών και κρατικών λειτουργών για την προάσπιση των ΛΟΑΤΚΙ+ ατόμων και τη δημιουργία μιας περισσότερο συμπεριληπτικής κοινωνίας, με στόχο την ενίσχυση των δεξιοτήτων τους να συμμετέχουν σε εποικοδομητικό διάλογο, να εφαρμόζουν τις γνώσεις τους, να συμμετέχουν ενεργά στη διεκδίκηση των δικαιωμάτων τους και να εκφράζουν τη γνώμη και τους προβληματισμούς τους. Για τη συμμετοχή σας απαιτείται προεγγραφή.

**Πότε**: 09/06 στις 18:00

## YourLove!

## YourStory!

Το Fabric Republic στο πλαίσιο του Athens Pride Week 2021, για δεύτερη συνεχόμενη χρονιά, δημιούργησε μια συλλογή που μοιράζεται τη δική σου ιστορία. Κάθε ρούχο κρύβει μια ιστορία και δημιουργεί συναισθήματα, αυτά τα ρούχα δεν κρύβουν τίποτα γιατί Η ΙΣΤΟΡΙΑ ΣΟΥ ΚΑΙ Η ΑΓΑΠΗ ΣΟΥ πρέπει να ακούγονται!

Μέρος των εσόδων θα διατεθεί για την υποστήριξη της γραμμής ”11528-ΔΙΠΛΑ ΣΟΥ”

Τα συλλεκτικά T-shirts είναι διαθέσιμα στο www.fabricrepublic.store

Η δράση θα πραγματοποιηθεί ψηφιακά.

**Πότε**: 4-11/06

# PERFORMANCES

## Comic Relief – Pride Edition

Μια χούφτα κωμικ@ αποστειρώνουν κι ενώνουν τα μικρόφωνα τους εκτοξεύοντας κωμικά πυρά προς την πατριαρχία, τα έμφυλα στερεότυπα και τον μισογυνισμό, σε μια παράσταση για αυτό που μας ενώνει

Συμμετέχουν:

* Κατερίνα Βρανά
* Ηλέκτρα Αγγελετοπούλου
* Κύνθια Βουκουβαλίδου
* Χριστίνα Βούλγαρη
* Κωνσταντίνα Δαούτη
* Αθηνά Κεφαλοπούλου
* Οδέττη Κουγέα
* Ειρήνη Ξυγκάκη

**Πού**: Τεχνόπολη Δήμου Αθηναίων, Αμφιθέατρο “Μιλτιάδης Έβερτ”

**Πότε**: 4/6 στις 13:00

**Προσβασιμότητα**: Η αίθουσα είναι προσβάσιμη, διαθέτει εξωτερικές αναπηρικές τουαλέτες και parking. Απέχει 400 μ. από τo μετρό “Κεραμεικός”.

**Προειδοποίηση** **περιεχομένου**: ικανοτισμός, χονδροφοβία, χρήση ναρκωτικών, ομοφοβία, PTSD, ρατσισμός, βιασμός, σεξισμός, σεξουαλική κακοποίηση Δύσκολη Περίοδος

Stand Up Comedy : “Δύσκολη Περίοδος”

H Χριστίνα Βούλγαρη είναι η λεσβία φίλη που θα ήθελες να έχεις. Και με υποδειγματική υπευθυνότητα, λύνει όλες τις απορίες. Κυρίως αυτές που κανείς δεν έχει. Μια κωμική παράσταση κατάλληλη για κάθε δύσκολη περίοδο. Γιατί στις ταινίες οι γυναίκες φοράνε τα πουκάμισα των αντρών; Μήπως οι αρχαίοι Έλληνες εφηύραν το mansplaining; Τι σχέση έχει το σεξ με την γεωμετρία;

* Συμμετέχει: Αθηνά Κεφαλοπούλου.
* Καλεσμένοι: Λευτέρης Κουλώνης και η Ειρήνη Ξυγκάκη

**Πότε**: 8/6 στις 14:00

**Πού**: Τεχνόπολη Δήμου Αθηναίων, Αίθουσα Μηχανουργείο

**Προσβασιμότητα**: Η αίθουσα είναι προσβάσιμη, διαθέτει εξωτερικές αναπηρικές τουαλέτες και parking. Απέχει 200 μ. από τo μετρό “Κεραμεικός”.

**Προειδοποίηση** **περιεχομένου**: βρισιές, αναφορά σε αλκοόλ και ναρκωτικά, εκφοβισμός, διατροφικές διαταραχές, ρατσισμός, σεξισμός, ομοφοβία.

## Εξ ονόματος μας

Ποίημα γεννημένο από την κοινωνική και σεξουαλική καταπίεση, αποδίδεται σε μορφή performance με την δημιουγό επι σκηνής να κατονομάζει όλα οσα έχουν περάσει στην επικράτεια της συνενοχής. Την έννοια της ταυτότητας, την πατριαρχία, την σεξουαλική κακοποίηση, την περιθωριοποίηση, την παρενόχληση, τα έμφυλα στερεότυπα. Απογυμνώνουμε, επιτέλους, τόσο τη βία της ταμπέλας όσο και τη βία της σιγής. Η Μαρίνα Σπηλιωτοπούλου μετά την έκδοση της πρώτης της ποιητικής συλλογής με τίτλο «Απνευστί» από τις εκδόσεις Άπαρσις, εξακολουθεί να γράφει βιωματικά. Το Athens Pride Week 2021 δίνει μία πρώτης τάξεως ευκαιρία για ένα ποίημα που φέρνει στην επιφάνεια όλα όσα τόσο καιρό δικαιολογούμε, καταπίνουμε, συγκαλύπτουμε και νομιμοποιούμε. Το ποίημα αυτό θα αποδοθεί σε μορφή performance, σε συνδυασμό με αυτοσχεδιασμό επί σκηνής υπό τη σκηνοθετική επιμέλεια της ηθοποιού Δώρας Τσάγκα. Απαρνιόμαστε κάθε λογής ταμπέλα, καταδικάζουμε την πατριαρχία, την περιθωριοποίηση , τα έμφυλα στερεότυπα, την σεξουαλική παρενόχληση και κακοποίηση. Σπάμε σιωπές, μιλάμε ανοιχτά, κατονομάζουμε, επιτέλους, τους θύτες.

**Συντελεστές**: Μαρίνα Σπηλιωτοπούλου

**Πότε**: 5/6 στις 15:30

**Πού**: Τεχνόπολη Δήμου Αθηναίων, Αίθουσα Μηχανουργείο

## Όλα τα δέντρα του κήπου

«Ήθελα να δοκιμάσω όλα τα φρούτα απ’ όλα τα δέντρα του κήπου του κόσμου… Και πραγματικά έτσι βγήκα κι έτσι έζησα. Το μόνο μου λάθος ήταν ότι περιορίστηκα τόσο αποκλειστικά στα δέντρα εκείνα που μου φαίνονταν να ‘ναι η ηλιοφώτιστη πλευρά του κήπου…» Mια υβριδική performance βασισμένη στoν καταδικασμένο έρωτα του ποιητή, δραματουργού και μυθιστοριογράφου Oscar Wilde με τον Robert Baldwin Ross (1887), Τα χρόνια της φυλάκισης για σοδομισμό, ένα κείμενο 50.000 λέξεων, η κοινωνική απομόνωση ως και τη τελευταία ημέρα της ζωής του στο ξενοδοχείο Hôtel d’Alsace. 126 χρόνια μετά, ηχοτοπία, μια διάχυτη εικονοποιία και παρόντα σώματα μας καλούν ν’ αναζητήσουμε απαντήσεις σε αέναα ερωτήματα, γύρω από ρητορικές gender discrimination. Άραγε η σύγχρονη κοινωνία έχει στ’ αλήθεια ξεπεράσει την ομοφοβική της ταυτότητα; H performance διαθέτει διαδραστικό χαρακτήρα με τους συμμετέχοντες θεατές.

* Concept: Performance iii\_lab
* Σχεδιασμός δράσης: Δημήτριος Μασούρας, Δήμητρα Νικολοπούλου
* Performers: Δημήτριος Μασούρας, Ανθή Χαραλαμποπούλου, Άννα Σκριάπα, Δήμητρα Νικολοπούλου

**Πότε**: 6/6 στις 11:30

**Πού**: Τεχνόπολη Δήμου Αθηναίων, Αίθουσα Μηχανουργείο

## Eσωτερικοί δαίμονες

Μια χορογραφία εναέριων ιμάντων σε συνδυασμό με contortion που περιγράφει το πως δρουν οι εσωτερικοί μας δαίμονες

**Συντελεστές**: Άννα Κρητικού

**Πού**: Τεχνόπολη Δήμου Αθηναίων, Αίθουσα Μηχανουργείο

**Πότε**: 4-9/6 στις 11:00 | 5-6/6 η δράση θα πραγματοποιηθεί στις 10:30

## Lick My Poetry

Οι διοργανωτές του Poetry Slam Gr, Μάκης Μούλος και Μαρία Μπάκα, παρουσιάζουν την ποιητική performance “Lick My Poetry”, ένα show που συνδιάζει την προφορική, σύγχρονη ποίηση, με μουσική και audiovisuals. Στη διάρκεια του “Lick My Poetry” θα εμφανιστούν επιλεγμένοι slammers και θα ερμηνευτούν κείμενα με τη θεματική “Identity” μέσα από προσωπικές ιστορίες, με βάση την ελευθερία λόγου και συναισθημάτων. Οι spoken word artists Μάκης και Μαρία θα καθοδηγήσουν το show ερμηνεύοντας ποιήματά τους, σε συνεργασία με ποιητές και ποίητριες που έχουν καταξιωθεί μέσα από τον χώρο του Poetry Slam Gr. Μια εμπλοκή ποιημάτων που υπόσχεται ότι θα οδηγήσει σε πολλά συναισθήματα και safe καρδιοχτυπήματα.

**Πού**: Τεχνόπολη Δήμου Αθηναίων, Αίθουσα Μηχανουργείο

**Πότε**: 5/6 στις 14:00

## Person-es

Πόσο δύσκολη είναι άραγε η επικοινωνία και η αποδοχή ακόμα και όταν μοιάζουμε τόσο πολύ; Πόσο δύσκολη είναι η συνθήκη της αποδοχής της ”ταυτότητας” που όλοι αντιμετωπίζουμε; Και άραγε τι σημαίνει ”ταυτότητα”; Δουλεία της τέχνης και του καλλιτέχνη είναι να θέτει ερωτήματα. Και τέχνη είναι ό,τι ξεκινά μία συζήτηση, ένα δημόσιο διάλογο. Πραγματικά, προσωπικά δεν διαθέτουμε καμία πρακτική απάντηση για την επίλυση των προβλημάτων που μας αφορούν. Έχουμε όμως αυτό το σωτήριο δώρο το “ερωτηματικό” που κάνει τις λύσεις που ψάχνουμε, να πλησιάζουν όλο και περισσότερο κοντά μας. Πόσα κοινά βιώματα έχουμε ενώ δεν ζήσαμε ποτέ μαζί, ενώ βιώνουμε όλοι άλλες πραγματικότητες, ενώ είμαστε άλλοι, διαφορετικοί και τόσο μοναδικοί; Υπάρχουν πολλές πραγματικότητες στους ανθρώπους; Είμαστε μοναδικές ολότητες και όλοι αναζητούμε την ομορφιά την αγάπη και τον πόνο. Πόσο όμως διαφορετικά αντιμετωπίζουμε τα ίδια θέματα; Ο έρωτας, ο χωρισμός, το σεξ, ο θάνατος, όλοι τα βιώνουμε με τον ίδιο -σχεδόν-τρόπο. Είναι πάντα η ίδια ιστορία.

Τι γίνεται όταν συναντιούνται δύο διαφορετικοί άνθρωποι – οι όποιοι εν τέλει είναι διαφορετικοί; Είναι αυτή η συμπαντική έκρηξη των βλεμμάτων που συμβαίνει ξαφνικά, και παύει να μας αφορά το παρελθόν και το μέλλον.

-Τι συμβαίνει όταν οι άνθρωποι ζουν;

-Τα πάντα είναι πιθανά. Και ξαφνικά κάποτε συναντιούνται, ίσως ένα καλοκαίρι και τα πάντα αρχίζουν ξανά. Ή δεν τελείωσαν ποτέ;

* Ηθοποιοί : Τζώρτζης Χορταριάς, Stratos Dal
* Μουσικοί : Δανάη Γεωργούλα, Stefano Skoul
* Makeup Artist : Γωγώ Μπόμπολα
* Φωτογραφία : Λένα Κανελλοπούλου

**Πού**: Τεχνόπολη Δήμου Αθηναίων, Αίθουσα Μηχανουργείο

**Πότε**: 7-8/6 στις 12:00

## Shibari performance Ερωτικό Ιαπωνικό Δέσιμο

Η τέχνη του ερωτικού ιαπωνικού δεσίματος είναι γνωστή ως μια σαδομαζοχιστική πρακτική, με βάση τον περιορισμό και τον πόνο. Είναι όμως πολλά περισσότερα. Σύνδεση, επικοινωνία, ομορφιά, ευαλωτότητα, δύναμη, σώματα και σχοινιά με κινήσεις και σχήματα που λένε τις δικές τους ιστορίες. Η ομάδα της AthenShibari θα σας ξεναγίσει σε όλα! Eugene Rach (he/him) – Chester (she/her) Ο Eugene Rach ανακάλυψε το shibari από ένα προσωπικό ενδιαφέρον σε όλες τις πτυχές του ερωτικού ιαπωνικού δεσίματος. Τον ενδιαφέρει να δημιουργήσει μια βαθύτερη σύνδεση με την παρτενέρ του, ώστε τα δεσίματα να αποκτήσουν έναν ξεχωριστό χαρακτήρα. Τον γοητεύει ο έλεγχος που μπορεί να αποκτήσει το άτομο που δένει πάνω στο άτομο που δένεται και βιώνει την εμπιστοσύνη της παρτενέρ του ως μία προσφορά που δέχεται με ευγνωμοσύνη, αλλά ταυτόχρονα και ένα αίσθημα ευθύνης. Μπορεί όταν κάνει σχοινιά ιδιωτικά να τα χρησιμοποιεί ως εργαλείο περιορισμού, ακινητοποίησης, έκθεσης και πρόκλησης πόνου στην παρτενέρ του, όμως πιστεύει πως το shibari είναι ένα πολυεργαλείο που μπορεί να χρησιμοποιηθεί με ποικίλους τρόπους. Έτσι σε μια παράσταση θα προσπαθήσει να βγάλει το δημιουργικό του κομμάτι και να προκαλέσει ίσως κάποια συναισθήματα,κάτι που για τον καθένα θα είναι κάτι διαφορετικό και προσωπικό. Όλο αυτό στοχεύει στο να δείξει στους θεατές κάτι παραπάνω από δύο άτομα που κάνουν σχοινιά, στο να τους ταξιδέψει σε μια ιστορία, όπως και ο ίδιος ταξιδεύει όποτε αφιερώνεται στο να δέσει. Η Chester ανακάλυψε τη δική της χώρα των θαυμάτων πίσω στο 2015, τυχαία σε μια εκδήλωση σχοινιών. Το θέαμα των δεμένων σωμάτων πάνω στην σκηνή, καθώς και οι εναλλαγές στις θέσεις τους, ενώ έπαιζε η μουσική, αποτέλεσαν για εκείνη ένα θέαμα βαθιά γοητευτικό και πρωτότυπο. Έτσι ξεκίνησε και η ίδια την διαδρομή της ως μοντέλο στον κόσμο του ερωτικού ιαπωνικού δεσίματος. Η αίσθηση του περιορισμού αποτελεί για εκείνη μια κατάσταση χαλάρωσης, όπου οι σκέψεις σωπαίνουν και ο χρόνος σταματάει. Όταν κατεβαίνει μετά από μια αιώρηση, νιώθει ανανεωμένη και ευδιάθετη. Της αρέσει να δοκιμάζει τον εαυτό της και της αντοχές της, να εξερευνεί τα όριά της, να προσπαθεί να βρίσκει νέες, πιο απαιτητικές θέσεις μέσα στα σχοινιά, γνωρίζοντας το σώμα της περισσότερο και δημιουργώντας νέες εικόνες και σχήματα. Πιστεύει ότι το shibari είναι μια μορφή τέχνης που έχει πολλά να προσφέρει, τόσο στα μέλη που το ασκούν ενεργά, όσο και στους θεατές, γεννώντας διαφορετικά συναισθήματα στον καθένα. Μαζί θα σας μεταφέρουν το πάθος τους για τα σχοινιά, καθώς και τον δικό τους εσωτερικό διάλογο, με μέσο την τέχνη του ερωτικού ιαπωνικού δεσίματος.

WisDomme (she/her) & Psychopsis (she/her) Οι WisDomme και Psychopsis, ασχολούνται με το Shibari ως rigger κι μοντέλο αντίστοιχα. Αγαπούν όλες τις πτυχές του ερωτικού ιαπωνικού δεσίματος, κυρίως όμως το να ανακαλύπτουν νέες κινήσεις και σχήματα με το ανθρώπινο σώμα, σαν μια μορφή καλλιτεχνικής έκφρασης. H Psychopsis βρίσκει το Shibari ιδιαίτερα ερωτικό και ταυτόχρονα πολύ άρτια αισθητικό. Οι σπουδές της στο θέατρο, την βοήθησαν να αναπτύξει το στυλ της στα σχοινιά, το οποίο εστιάζει κυρίως στην ηρεμία που μπορεί να νιώσει κάποιος όταν είναι δεμένος, καθώς και στην μοναδική σύνδεση που αναπτύσσεται με το άτομο που του προκαλεί τον περιορισμό. Στόχος της είναι να δείξει ότι το shibari είναι για όλους. Ως ενεργό μέλος στην τοπική κοινότητα, έχει βοηθήσει στη δημιουργία ενός ασφαλούς περιβάλλοντος για πολλά άτομα που θέλουν να εξερευνήσουν τα σχοινιά από την πλευρά του μοντέλου. Η WisDomme ασχολείται με όλο το φάσμα του ερωτικου ιαπωνικου δεσίματος, αλλά ως επί το πλείστον την ενδιαφέρει το κομμάτι της δημιουργικότητας, όσο και των συναισθηματικών αλληλεπιδράσεων μεταξύ του ατόμου που δένει και του ατόμου που δένεται. Αγαπά επίσης την πρόκληση του πώς είναι να δένονται διαφορετικοί τύποι σώματος, να βρίσκει νέους τρόπους δημιουργίας σχημάτων και κινήσεων, αλλά και νέους τρόπους να προκαλέσει συναισθήματα και αντιδράσεις. Διδάσκει όλα τα επίπεδα και ο κύριος στόχος της είναι να ενθαρρύνει όλους να ανακαλύψουν τη δική τους πορεία στο shibari, να κερδίσουν εμπιστοσύνη στις δεξιότητές τους, κάνοντας ασφαλή βήματα, ώστε να γίνουν οι καλλιτέχνες του εαυτού τους. Η τέχνη του σχοινιού και οι συνεργασίες τους με καλλιτέχνες από όλο τον κόσμο, έχει ανοίξει δρόμους και στις δύο για να ταξιδέψουν στην Ευρώπη και όχι μόνο, τόσο για να διδάξουν ή να συμμετέχουν σε performances, όσο και για να γνωρίσουν περισσότερες νέες οπτικές για το ερωτικό ιαπωνικό δέσιμο.

**Πού**: Τεχνόπολη Δήμου Αθηναίων, Αίθουσα Μηχανουργείο

**Πότε**: 5/6 στις 12:00, 6/6 στις 15:00-15:45

## The Basket Ball

Το “The Basket Ball” είναι μία εκδήλωση διαγωνιστικού, ψυχαγωγικού και κοινωνικού χαρακτήρα που στόχο έχει να ενδυναμώσει την ελληνική Ballroom κοινότητα. Αντλώντας έμπνευση από το άθλημα του μπάσκετ, τα άτομα που συμμετέχουν καλούνται να διαγωνιστούν σε κατηγορίες μόδας, χορού, ομορφιάς, σαγήνης κ.α. Ένα μικρό αλλά τολμηρό δείγμα του πάθους, της δημιουργικότητας και της σκληρής δουλειάς που απαιτεί η LGBTQI+ κουλτούρα της Αφροαμερικανικής και Λατίνο κοινότητας. Η κουλτούρα του Ballroom έχει τις ρίζες της στην Νέα Υόρκη της δεκαετίας του ‘70 και του ‘80. Εξαιτίας του κοινωνικού αποκλεισμού αλλά και της έντονης ανάγκης για κοινωνικοκαλλιτεχνική συσπείρωση και έκφραση, διεμφυλικά και ομοφυλόφιλα άτομα της Αφροαμερικανικής και Λατίνο κοινότητας συγκεντρώνονταν σε βραδιές όπου διαγωνίζονταν σε κατηγορίες μόδας, χορού, ομορφιάς κ.α. Η κοινότητα δημιουργούσε “houses”, δηλαδή ομάδες που λειτουργούσαν ως κοινωνικές και καλλιτεχνικές οικογένειες που βοηθούσαν τα διεμφυλικά και γκέι άτομα χρώματος να αποκτήσουν μια καθημερινότητα με στόχους και όνειρα, καταρρίπτοντας τα στερεότυπα και τον ρατσισμό, προσφέροντας κυριολεκτικά μία ασφαλή στέγη μακριά από κινδύνους και εξαρτήσεις. Τα άτομα αυτά επενδύοντας χρόνο, κόπο και αγάπη για το “house” και την διαγωνιστική κατηγορία τους, απολάμβαναν αποδοχής, κοινωνικής ανέλιξης, ακόμα και δόξας μέσα στην κοινότητα, καταφέρνοντας να επιβιώσουν και να εξελιχθούν ενάντια στην σκληρή λευκή, ετεροφυλόφιλη κοινωνία. Η εκδήλωση έχει την μορφή ενός Ball όπως υπάρχει στο σήμερα. Διαγωνιστικές κατηγορίες που αυτή τη φορά αντλούν έμπνευση από την αισθητική και την γοητεία του διάσημου αθλήματος του μπάσκετ, ανακοινώθηκαν αρκετό καιρό νωρίτερα, ώστε όσα άτομα επιθυμούν να διαγωνιστούν, να προετοιμαστούν κατάλληλα ράβοντας η βρίσκοντας τα ρούχα που απαιτεί η κάθε κατηγορία, προπονώντας τις ομάδες τους χορευτικά και ερμηνευτικά στο voguing, στο runway, στο face, στο Sex Siren και σε ότι άλλο απαιτεί η εκδήλωση που να είναι συνυφασμένο με την πλούσια κουλτούρα του Ballroom.

* Commentator: Father Chraja Kareola
* Judges: Tila Kareola, Kendall Miyake Mugler, Lea Ninja
* DJ: Nonika Kareola
* Host: Adonis Vais

**Πού**: Τεχνόπολη Δήμου Αθηναίων, Αίθουσα Μηχανουργείο

**Πότε**: 4/6 στις 12:00

**Προσβασιμότητα**: Η αίθουσα είναι προσβάσιμη, διαθέτει εξωτερικές αναπηρικές τουαλέτες και parking. Απέχει 200 μ. από τo μετρό “Κεραμεικός”.

## Touch

Κατά τη διάρκεια της πανδημίας, οι κοινωνικοί περιορισμοί και η απομόνωση δημιούργησαν μια ανάγκη για επαφή και τρυφερότητα. Οι άνθρωποι το χρειάζονται περισσότερο από ποτέ αλλά διστάζουν να το εκφράσουν. Αυτή ήταν η κύρια έμπνευσή μας για την performance ‘TOUCH’. Οι performers κινούνται σε μια συνεχή ροή με σκοπό να διατηρήσουν την σωματική επαφή μεταξύ τους καθ’ όλη τη διάρκεια. Εξερευνούν τα σώματα, γεμίζουν χρωματιστά αγγίγματα, αγκαλιές και φιλιά. Σκοπός μας είναι να εστιάσουμε στο ταμπού που υπάρχει στην κοινωνία για την εκδήλωση τρυφερότητας και αγάπης στον δημόσιο χώρο, για τα queer και τα non-queer άτομα. Επίσης, στοχεύουμε στο να ανοίξει ένας διάλογος για το polyamory και τις αυξημένες ανάγκες για ερωτισμό λόγω της πανδημίας.

* **Performers**:
  + Κορίνα Βασιλάκη
  + Ρεν Αναστασίου
  + Ιόνυ Μοσχοβάκου
  + Χάρης Δήμος
* Concept & Direction by Ρεν Αναστασίου
* Assistant Director Ειρήνη Αχιλλέως

**Πού**: Τεχνόπολη Δήμου Αθηναίων, Αίθουσα Μηχανουργείο

**Πότε**: 6/6 στις 14:00

## Το καμπαρέ της Καγγελας

Η Καγγέλα παρουσιάζει μια βραδιά γεματη μουσικη, performance και φτηνά ποτά στην ταράτσα του Communitism! Τα ονόματα των performer είναι πάντα μυστικά και συχνά υπάρχουν εκπλήξεις και καλλιτεχνες απο το εξωτερικό.

**Πού**: Communitism (Κεραμεικού 28, Αθήνα 104 36)

**Πότε**: 12/6 στις 21:00

**Προσβασιμότητα**: Το Communitism απέχει 600 μ. από τον σταθμό Ομόνοια.

## Χορευτικό Show από τους Rainbow Dancers

Οι Rainbow Dancers θα φτιάχνουν την διάθεση κάθε ατόμου που θα βρίσκεται στην Τεχνόπολη με ένα μικρό χορευτικό Show.Τα άτομα της σχολής ενώνουν τις δυνάμεις τους μαζί με τον Δάσκαλο και Χορογράφο την ομάδας Δημήτρη Κοκκώνη. Κάθε show θα είναι μοναδικό αφού θα αποτελείται από μια μεγάλη γκάμα τραγουδιών.

**Πού**: Τεχνόπολη Δήμου Αθηναίων, Προαύλιο του Μηχανουργείου

**Πότε**: 5-6/6 στις 12:00

# OUTDOOR

## Batala samba reggae revolution

Οι BATALA είναι μια ανοιχτή διεθνής μουσική κοινότητα κρουστών, η μουσική προέρχεται από το Salvador της Bahia, στη βορειοανατολική Βραζιλία και έχει τις ρίζες της στα παραδοσιακά αφρικάνικα κρουστά, τονισμένη με μια βαριά δόση από Βραζιλιάνικη samba

Οι BATALA παίζουν αυτήν την μουσική σε 4 τύπους τυμπάνων, δημιουργώντας ένα ισχυρό, δυναμικό ήχο που ξεσηκώνει τις αισθήσεις. Η μουσική, σε συνδυασμό με τον δυναμικό χορό και τα πολύχρωμα κοστούμια, δημιουργούν μια οπτική και ακουστική εμπειρία που λίγοι ξεχνάμε. Ιδρυτής της μπάντας είναι ο Giba Goncalves, κρουστός από την Μπαΐα (Ile Aiye, Olodum, Muzenza, Male Debale, Jimmy Cliff, Tupi Nago and Kaoma), ο οποίος ξεκίνησε τους Batala το 1997 στο Παρίσι, όπου διέμενε και σπούδαζε Σύνθεση και Μπάσο στο Ωδείο του Παρισιού. Από το Παρίσι οι BATALA εξαπλώθηκαν και σε άλλες πόλεις της Γαλλίας, στο Βέλγιο, στο Ηνωμένο Βασίλειο, στην Ισπανία, στην Αφρική, στην Αυστραλία, στις ΗΠΑ, κ.λ.π. Το 2010 δημιουργήθηκε απο τον Σταύρο Κονταράτο η πρώτη ομάδα Batala στην Αθήνα, μεταφέροντας τους ρυθμούς των Βραζιλιάνικων κρουστών και στην Ελλάδα. Μέχρι σήμερα οι Batala αριθμούν 3 νέες ομάδες κρουστών στην Ελλάδα, στην Θεσσαλονίκη, την Κρήτη και την Χίο αυξάνοντας έτσι τον συνολικό αριθμό σε 46 ομάδες Batala σε 14 χώρες και 4 ηπείρους, μεταφέροντας την αυθεντική μουσική και την κουλτούρα της Bahia στο ευρύτερο κοινό. Oι Batala έχουν ήδη στο βιογραφικό τους 6 αλμπουμ ηχογραφημένα στην Βραζιλία οπού ταξιδευουν κάθε χρόνο για να παίξουν στο μεγαλύτερο καρναβάλι του κόσμου, στο καρναβάλι του Salvador. Ετσι μαζί με τις ηχογραφήσεις και τα ταξίδια στην Βραζιλία, υπάρχει η δυνατότητα στα μέλη να ταξιδέψουν και να πάρουν μέρος σε αμέτρητα events και workshops κρουστών και χορού που διοργανώνουν οι 46 ομάδες Batala σε όλο τον κόσμο. Μερικά απο αυτά είναι το Kαρναβάλι του Notting hill στο Λονδίνο, Xmas Parade στην Βιέννη, Lavagem de la Madeleine Παρίσι, Batala Drumcamp, Santa Maria στην Πάρο, Dia de los Muertos στο Μεξικό, Lavagem do Bonfim Βραζιλία και πολλά άλλα.Όλες οι ομάδες παγκοσμίως είναι ανοιχτές σε όσους θέλουν να μάθουν να παίζουν την μουσική των Batala χωρίς καθόλου διακρίσεις. Η γνώση μουσικής δεν είναι απαραίτητη, αρκει να υπάρχει πολυ όρεξη για μουσική και χορό, τα υπόλοιπα αφήστε τα σε μας! Σας περιμένουμε One Love One Drum.

**Πότε**: 5/6 στις 13:00

**Πού**: Τεχνόπολη Δήμου Αθηναίων, Προαύλιο Μηχανουργείου.

## Παροχή εξετάσεων HIV στο Athens Pride Week

Τα κέντρα πρόληψης και εξέτασης «Checkopint» ξεκίνησαν τη λειτουργία τους το Νοέμβριο του 2012, παρέχοντας δωρεάν και ανώνυμα, γρήγορο τεστ για HIV και ηπατίτιδες B και C. Η εξέταση γίνεται με τη μέθοδο του «rapid test» η οποία δίνει αποτέλεσμα μέσα σε ένα μόλις λεπτό, με μία σταγόνα αίμα από το δάχτυλο. Επίσης, έχεις την δυνατότητα να συζητήσεις με το εξειδικευμένο προσωπικό μας για θέματα σεξουαλικής αγωγής και υγείας. Εδώ και πολλά χρόνια, το Checkpoint έχει ενεργή παρουσία στο Athens Pride Week και την ημέρα διεξαγωγής του Athens Pride. Σε καλούμε λοιπόν, να έρθεις να μας βρεις και φέτος στο χώρο της Τεχνόπολις στο πλαίσιο του Athens Pride Week για να εξεταστείς. Μη ξεχνάς, ότι ένα δάχτυλο αρκεί!

**Πότε**: 4-6/06, 11:00-15:00

**Πού**: Τεχνόπολη Δήμου Αθηναίων, Προαύλιο Παρατηρητηρίου

## Προπόνηση Rugby με τους Κενταύρους

Έλα και παίξε μαζί μας, φόρεσε τα αθλητικά σου κι έλα να μάθεις ράγκμπι! Οι Κένταυροι Αθηνών καλούν το κοινό να συμμετέχει στην ανοιχτή προπόνηση- παρουσίαση του αθλήματος ράγκμπι union. Στο πρώτο μέρος της προπόνησης θα κάνουμε πάσες, βασικές ασκήσεις του αθλήματος, παρουσίαση κανόνων, παρουσίαση σχηματισμών ράγκμπι (scrum-lineout). Ύστερα θα ακολουθήσει σύντομος αγώνας με τη συμμετοχή του κοινού όπου θα μάθουμε επιτόπια την ροή του παιχνιδιού υπό την καθοδήγηση του προπονητή. Μετά το πέρας του αγώνα θα ακολουθήσει κουβέντα για την επίλυση τυχόν αποριών από τον προπονητή και τους παίχτες της ομάδας. Σας περιμένουμε όλα!

**Πότε**: 6/6, 10:00

**Πού**: Τεχνόπολη Δήμου Αθηναίων, Προαύλιο Μηχανουργείου

## τα ΠΡΩΙΝΑ σου

τα ΠΡΩΙΝΑ σου και το POP UP OPEN AIR LIVE STUDIO του MUSICA RADIO έρχεται στην Τεχνόπολη του Δήμου Αθηναίων.

Το MUSICA RADIO ξεκίνησε ως μία σκέψη το καλοκαίρι του 2009 και κατέληξε τον Φεβρουάριο του 2015 να γίνει πράξη μετά από αρκετή έρευνα και συλλογική εργασία από διαφορετικές προσωπικότητες.

Το MUSICA RADIO είναι ένα μουσικό «κανάλι» που δημιουργήθηκε από ανθρώπους που αγαπάνε τη μουσική και τις τέχνες. Στο ξεκίνημα του στηρίχτηκε σε δύο άξονες. Τη ΜΟΥΣΙΚΗ (live RADIO) και τις ΤΕΧΝΕΣ (web).

Στην πορεία, ψάξαμε, εξελίξαμε και δημιουργήσαμε νέα «κανάλια» έκφρασης. Η ανάδειξη μας έως ένα από τα πιο γρήγορα αναπτυσσόμενα μουσικά project μας «ανάγκασε» να εξελίξουμε τους δύο πρώτους άξονες (RADIO & WEB), να σχεδιάσουμε τον τρίτο, ΕΙΚΟΝΑ (VIDEO), να δημιουργήσουμε ακόμη δύο και να τα βάλουμε κάτω από την «ομπρέλα» ενός κοινού ονόματος… του MUSICA\_Project.

* Σέμης Πετράκης (Radio Producer)
* Ζωή Κακοτρίχη (Radio Producer)
* Νεφέλη Πετράκη (Site)
* Κωνσταντίνα Καρατζόγλου (Site)
* Θανάσης Εξίκης (Thanassis\_Epsilon) (Dj)
* Τόλης Παλάτζας (Tolis Q) (Dj)
* Σπύρος Λουργιώτης (Dualism) (Dj)

To POP UP OPEN AIR LIVE STUDIO θα σας περιμένει στο Προαύλιο του Μηχανουργείου.

**Πότε**: 4/5 στις 11:00

**Προσβασιμότητα**: Η αίθουσα είναι προσβάσιμη, διαθέτει αναπηρικές τουαλέτες και parking. Απέχει 200 μ. από τo μετρό “Κεραμεικός”.

## The Rainbow Escape

Το Raibow Escape είναι ένα διαδραστικό παιχνίδι στο οποίο ομάδες θα πρέπει να εξερευνήσουν, να ανακαλύψουν στοιχεία & να λύσουν γρίφους ως ομάδα & να φτάσουν στο τέλος! Δυο από τα πιο διάσημα escape rooms παγκοσμίως, το Paradox Project & το Escapepolis, διοργανώνουν ένα διασκεδαστικό παιχνίδι με στοιχεία escape room & κυνηγιού θησαυρού στο κέντρο της Αθήνας, χαλαρό & κατάλληλο για όλους ανεξαρτήτως ηλικίας ή πρότερης εμπειρίας! Πάρτε ένα δροσιστικό ρόφημα & περιπλανηθείτε λύνωντας & διασκεδάζοντας.

**Πότε**: 06/06, 11:00-18:00

**Πού**: Τεχνόπολη Δήμου Αθηναίων, η δράση θα περιλαμβάνει σημεία εντός και εκτός της Τεχνόπολης του Δήμου Αθηναίων.

## Skate Date

Το περιοδικό Skateism σε συνεργασία με το Ministry of Concrete και με αφορμή την ανάγκη δημιουργίας ενός ανάλογου safe space, διοργανώνουν το Skate Date, μια σειρά απο sessions εκμάθησης skateboarding. Το κοινό θα έχει την ευκαιρία να γνωρίσει το skateboarding τόσο ως άθλημα όσο και ως κουλτούρα και τρόπος ζωής, μέσα απο μια ιστορική εισαγωγή και ένα σεμινάριο εκμάθησης των βασικών τεχνικών ανάβασης.

**Πότε**: 6 & 8/6, 12:30-15:30

**Πού**: Δήμου Αθηναίων, Προαύλιο Μηχανουργείου.

## WORKSHOPS

## Τι με αποκλείει από το Pride;

Τι με αποκλείει από την κουλτούρα και την κοινωνική ζωή; Η δράση αυτή θα φέρει σε διάλογο και αλληλοϋποστήριξη θηλυκότητες που θα επαναπροσδιορίσουν μαζί τα χαρακτηριστικά μιας συμπεριληπτικής κοινωνίας ξεκινώντας από ένα συμπεριληπτικό Pride.

Η βάση της παράδοσης συναντάται συχνά στον κοινωνικό αποκλεισμό. Η έννοια της παράδοσης συνδέεται στενά με την πατριαρχία, καθώς και την κρατική ατζέντα υπέρ της σεξουαλικής αναπαραγωγής και της πυρηνικής οικογένειας. Στόχος μας είναι η αναδιαμόρφωση εθίμων κατά κανόνα και παραδοσιακά \*αντρικών\* που αποκλείουν \*θηλυκότητες\*. Ως τέτοιο έθιμο θα εξετάσουμε το Pride και ως συμμετέχουσες θα γίνουμε συν-δημιουργοί και θα προτείνουμε μια νέα κατεύθυνση και μορφή.

Καλούμε \*θηλυκότητες\* που θέλουν να μιλήσουν για εμπειρίες αποκλεισμού και να δημιουργήσουν μια νέα συνθήκη όπου είμαστε όλες ορατές και καλοδεχούμενες. Η εκδήλωση θα έχει μορφή εργαστηρίου, θα ξεκινήσουμε με σύντομη συζήτηση κι έπειτα ένα brainstorm πρακτικών/καλλιτεχνικών προτάσεων για μια νέα συνθήκη του Pride!

Είτε δρώμενο, ένα ομαδικό ημερολόγιο, μια φωτογράφιση, είτε να κάψουμε τα \*σουτιέν\* μας, άσε τη φαντασία σου ελεύθερη και έλα να χτίσουμε τις βάσεις για διάλογο, διαπροσωπική στήριξη και ένα ισχυρό αίσθημα χειραφέτησης.

**Πότε**: 9/6 στις 12:00

**Πού**: Τεχνόπολη Δήμου Αθηναίων, Αίθουσα Μηχανουργείο.

## Love Wins

## ΕκπαιδευτικόΠρόγραμμα

## By ART HUB Athens

“Love Wins” Εκπαιδευτικό Πρόγραμμα του ART HUB Athens για μια συμπεριληπτική κοινωνία με πρωταγωνιστές τα παιδιά. Το όραμά μας στο ART HUB Athens για μια συμπεριληπτική κοινωνία, πρωταγωνιστές έχει τα παιδιά. Οι προκαταλήψεις και η έλλειψη εκπαίδευσης γύρω από το ζήτημα του ανθρώπου, είναι κάτι που μας προκαλεί βαθύ κίνητρο για αλλαγή. Στόχος μας είναι να πλησιάσουμε τα παιδιά, μιλώντας μαζί τους για ζητήματα της καθημερινότητας, με συζήτηση, ζωγραφική και άλλες διαδραστικές βιωματικές δραστηριότητες. Οι διακρίσεις και οι διαχωρισμοί, τους οποίους ‘διδάσκονται’ και μαθαίνουν να συντηρούν στο πλαίσιο του φύλου είναι συνεχείς και επιτακτικοί. Τα χρώματα είναι σαν τους ανθρώπους. Όλα διαφορετικά και όλα για όλους. Η σκέψη μας είναι η ανοιχτή προσέγγιση στο ζήτημα του φύλου. Δεν επιθυμούμε απλώς να διορθώσουμε τα στερεότυπα, αλλά να τα αμφισβητήσουμε. Με τη βοήθεια των χρωμάτων και των πολλών στερεοτυπικών εννοιών -όπως: το ροζ είναι για τα κορίτσια και το μπλε για τα αγόρια-, στοχεύουμε να ανοίξουμε συζήτηση με τα παιδιά, γύρω από το «ποιος έβαλε αυτούς τους κανόνες», «γιατί τα χρώματα να έχουν φύλο»; Η αμφισβήτηση και η περαιτέρω σκέψη είναι αυτά που μπορούν να σώσουν τα παιδιά και όλους μας.

**Πότε**: 5-6/06, 11Q00-15:00

**Πού**: Τεχνόπολη Δήμου Αθηναίων, Αίθουσα Δεξαμενές Καθαρισμού

**Προσβασιμότητα**: Η αίθουσα είναι προσβάσιμη, διαθέτει εξωτερικές αναπηρικές τουαλέτες και parking. Απέχει 350 μ. από τo μετρό “Κεραμεικός”.

# TALKS

## Βιβλιοθήκη με φωνή

Η “Βιβλιοθήκη με Φωνή” είναι μια δράση – πρωτοβουλία του εθελοντισμού του Athens Pride. Τα ίδια τα άτομα θα αποτελέσουν ζωντανά “βιβλία”, έτοιμα να μοιραστούν με το “αναγνωστικό κοινό” τις δικές τους ιστορίες σχετικά με τον εθελοντισμό και τις εμπειρίες τους μέσα στο Athens Pride.Η δράση “Βιβλιοθήκη με Φωνή” πραγματοποιείται στο πλαίσιο του Pride Week 2021 και σκοπό έχει να ανοίξει ένα παράθυρο επικοινωνίας και κατανόησης για τις δράσεις του εθελοντισμού του Athens Pride. Είναι μια πρωτοβουλία που έχει πολλά να προσφέρει. Από τη μία, δίνει στα άτομα που εθελοντίζονται στο Athens Pride τον ρόλο του “βιβλίου”, επιτρέποντάς τους να μοιραστούν τις ιστορίες και τις εμπειρίες που έχουν αποκτήσει μέσω του εθελοντισμού καθώς και να μιλήσουν για τα θετικά και τα αρνητικά γεγονότα που βίωσαν μέσα σε αυτόν. Από την άλλη, δίνει στο “αναγνωστικό κοινό” τη δυνατότητα “διαβάζοντας” τις ιστορίες να μάθει περισσότερα για το τι μπορεί να σημαίνει το να είσαι μέρος μιας εθελοντικής ομάδας και ειδικά σε μια περίοδο που αυτό γινόταν μέσω τηλεδιασκέψεων. Θα πάρουν μια ιδέα για το πώς είναι να είσαι στην ομάδα αυτή χρόνια, αλλά και πώς είναι να συνεργάζεσαι με άτομα που δεν έχεις δει ποτέ από κοντά. Άλλωστε, πώς καλύτερα να μάθεις για το Athens Pride, από ότι απ’ τα άτομα που αποτελούν την κινητήρια δύναμη του;

**Τίτλοι βιβλίων και διαθέσιμες γλώσσες:**

* Εθελοντής από κούνια (ελληνικά, αγγλικά)
* Εθελοντισμός: Η εξίσωση (ελληνικά)
* Πράκτορας Pride 007 (ελληνικά, αγγλικά, γερμανικά,
* ρωσικά)
* There is an Impostor among us (ελληνικά, αγγλικά)
* Brave (ελληνικά, αγγλικά)
* Από μέσα είναι καλύτερα (ελληνικά, αγγλικά)
* Μαλλιά κουβάρια (ελληνικά, αγγλικά)
* Pride and prejudice (ελληνικά, νοηματική)

**Πότε**: 4-6/6 στις 09:30-17:00

**Πού**: Τεχνόπολη Δήμου Αθηναίων, Αίθουσα Αποθήκη

**Προσβασιμότητα**: Υπάρχει διαθέσιμο “βιβλίο” στην ΕΝΓ

## Μπάλες, γρασίδι & γόβες

## Συμπεριληπτικότητα και ομαδικός αθλητισμός

Ο αθλητισμός δεν αφορά μόνο στη σωματική δραστηριότητα, βοηθάει στη συνολική υγεία του ατόμου, φυσική κατάσταση και ψυχική ισορροπία αλλά ταυτόχρονα εκπαιδεύει το άτομο, συμβάλλει στην νοητική ανάπτυξη, διδάσκει κοινωνικές συμπεριφορές και δημιουργεί το αίσθημα του ανήκειν ως ευρύτερη κοινωνική συνοχή. Παρ’ όλη την αξία του να συμμετέχει κανείς σε ένα ομαδικό άθλημα, LGBT άτομα, ακόμα και σήμερα, έρχονται αντιμέτωπα με πλήθος εμποδίων στην προσπάθεια τους να ενταχθούν σε μια αθλητική συλλογικότητα:

* Τα κορίτσια δεν παίζουν ποδόσφαιρο!
* Είναι πολύ χοντρός για να παίξει μαζί μας!
* Δεν θέλουμε αδερφές στην ομάδα μας!

Είναι μερικές από τις φράσεις που αργά η γρήγορα κάθε LGBT άτομο καλείται να αντιμετωπίσει στην προσπάθεια του να ενταχτεί στον δυστυχώς ομοφοβικό, σεξιστικό και body shaming χώρο του οργανωμένου αθλητισμού.Διακρίσεις,εκφοβισμός,απομόνωση. Πως μπορούν τα LGBTQI+ άτομα να τοποθετηθούν σε αυτό το χώρο; Ποιες είναι οι δυσκολίες και ποιες οι προσωπικές μαρτυρίες από τον χώρο του αθλητισμού στην Ελλάδα; Υπάρχει ανάγκη για inclusive ομάδες στη χώρα μας που να φιλοξενούν τις διαφορετικές ταυτότητες φύλου, τους πολλαπλούς σεξουαλικούς προσανατολισμούς και κάθε είδους σωματικότητες; Κατά τη διάρκεια της ζωής μας κάθε προσπάθεια για ομαδικό αθλητισμό συσχετιζόταν με το ποσοστό αρρενωπότητας ή θηλυπρέπειας μας, με την έκφραση του φύλου μας και τη σωματική μας διάπλαση με αποτέλεσμα να μην πληρούμε τα στενά κριτήρια της κανονικότητας, να περιθωριοποιούμαστε και να απέχουμε από τον αθλητισμό. Με αφορμή την διαφορετικότητα μας δημιουργήσαμε μια συμπεριληπτική δομή που ανοίγει την αγκαλιά της σε όλους τους τύπους των σωματικοτήτων ,σεξουαλικών προσανατολισμών, ταυτοτήτων φύλου και καταγωγής. Ένα safe space όπου μπορούμε όλ@ να κοινωνικοποιηθούμε μέσω του αθλητισμού. LGBTQI+ μέλη ερασιτεχνικών αθλητικών ομάδων της κοινότητας (Κένταυροι Αθηνών και άλλα) θα μιλήσουν ανοιχτά για την εμπειρία τους από συμμετοχή τους σε αθλητικές ομάδες και την αντιμετώπιση τους από τους συμπαίχτες τους με έμφαση στις τυχόν αρνητικές και ομοφοβικές συμπεριφορές, διακρίσεων λόγω φύλου, bulling, κοινωνικών κατεστημένων και άλλα που οδηγούν στην κοινωνική απομόνωση. Στο τέλος της εκδήλωσης θα υπάρχει ανοιχτή συζήτηση με το κοινό (open mic) και θα μοιραστούμε όλα μαζί εμπειρίες και βιώματα σε σχέση με τον αθλητισμό και την διαφορετικότητα.

**Πότε**: 05/06, 11:00

**Πού**: Τεχνόπολη Δήμου Αθηναίων, Αμφιθέατρο «Μιλτιάδης Εβερτ»

**Προσβασιμότητα**: Η παρουσίαση συνοδεύεται από διερμηνεία στην ΕΝΓ.

## Η Τέχνη του Shibari – Ερωτικό Ιαπωνικό Δέσιμο

Είμαστε μία μικρή ομάδα ανθρώπων με πάθος για τα σχοινιά. Μία χούφτα ανθρώπων που αποφάσισαν να δημιουργήσουν αυτή την ομάδα για να μοιραστούν το ενδιαφέρον τους για τα σχοινιά, αλλά και τις αξίες και τις οπτικές τους με άλλους ανθρώπους. Διοργανώνουμε παραστάσεις, σεμινάρια, ανοιχτά μαθήματα, ιδιαίτερα μαθήματα, φωτογραφήσεις και βραδιές εξάσκησης και ανταλλαγής εμπειριών με σχοινιά. Διαθέτουμε έναν μικρό χώρο στην Αθήνα, που μπορεί να δοθεί για πρακτική εξάσκηση, μαθήματα, μικρά rope jams και φωτογραφήσεις. Είναι τιμή μας να έχουμε συνεργαστεί με μερικούς από τους καλύτερους καλλιτέχνες του σχοινιού σε παγκόσμιο επίπεδο. Στην παρουσίαση θα μιλήσουμε σχετικά με τα παρακάτω: Ιστορία του Σιμπάρι Διαφορετικά στυλ Διαφορετικοί τρόποι προσέγγισης των σχοινιών Η πλευρά αυτού που δένει / Η πλευρά αυτού που δένεται – Επικοινωνία / Διαπραγμάτευση Συναίνεση Επίγνωση των ρίσκων Είδη σχοινιών / Επεξεργασία / Απολύμανση Πώς να ξεκινήσετε

**Πότε**: 6/6, 13:30

**Πού**: Τεχνόπολη Δήμου Αθηναίων, Αίθουσα Μηχανουργείο

**Προσβασιμότητα**: Η παρουσίαση συνοδεύεται από διερμηνεία στην ΕΝΓ.

## Υπερήφανοι Γονείς: Οι δράσεις και οι στόχοι μας

Η ομάδα “Υπερήφανοι Γονείς” αποτελείται από γονείς που έχουν ΛΟΑΤΚΙ+ παιδιά και ξεκίνησε την λειτουργία της την Πρωταπριλιά του 2016 (σαν ψέμα). Από τότε, μέχρι και σήμερα, οι ομαδικές συναντήσεις λαμβάνουν χώρα 2 φορές τον μήνα. Στόχος της ομάδας μας είναι η υποστήριξη, η ενδυνάμωση και η επιμόρφωση των γονέων, έτσι ώστε να σταματήσουμε την ανακύκλωση αρνητικών στερεοτύπων και προκαταλήψεων γύρω από τον σεξουαλικό προσανατολισμό, την ταυτότητα φύλου και τα χαρακτηριστικά φύλου. Ένας ακόμη στόχος της ομάδας είναι να γίνει ευρύτερα γνωστή, έτσι ώστε να υποστηριχθούν και να ενδυναμωθούν όσο το δυνατόν περισσότεροι γονείς. Γι’αυτόν τον λόγο έχουμε θέσει ως στόχο την δημιουργία αντίστοιχων ομάδων σε διάφορες πόλεις της Ελλάδας, καθώς αναγνωρίζουμε ότι οι ανάγκες είναι μεγάλες και επιτακτικές.

**Πότε**: 5/6, 12:30

**Πού**: Τεχνόπολη Δήμου Αθηναίων, Αμφιθέατρο «Μιλτιάδης Εβερτ»

**Προσβασιμότητα**: Η παρουσίαση συνοδεύεται από διερμηνεία στην ΕΝΓ.

## Copi, η σεξουαλική επανάσταση

“Δεν πρέπει ποτέ να κρίνεις τους ανθρώπους από τις συναναστροφές τους “, Paul Verlaine Αυτό το απόσπασμα του Paul Verlaine είναι μια υπενθύμιση ότι ο καθένας είναι ελεύθερος να ζήσει όπως επιθυμεί και με όποιον επιθυμεί.

Την Τρίτη 8 Ιουνίου στις 20:00, με αφορμή την Εβδομάδα Υπερηφάνειας LGBTQI+, το Γαλλικό Ινστιτούτο Ελλάδος και οι Εκδόσεις Άπαρσις σας προσκαλούν σε μια ιδιαίτερη βραδιά. Χωρίς ταμπού και με ελευθερία έκφρασης, η λογοτεχνία του Copi θα μας ταξιδέψει σε ένα σύμπαν που αψήφησε τις προκαταλήψεις της εποχής του και συνεχίζει να μας μιλάει για την ελευθερία, το φύλο, το σεξ, για τις επαναστάσεις που απομένουν να γίνουν για τη χειραφέτησή μας. Η όμορφη βεράντα του Γαλλικού Ινστιτούτου, με την πανοραμική θέα της Αθήνας, θα φιλοξενήσει αυτή την άτυπη λογοτεχνική εκδήλωση. Μια νύχτα κάτω από τα αστέρια, στα χνάρια της ελευθερίας και της λογοτεχνίας, στους πρόποδες του Λυκαβηττού. Η βραδιά θα διανθιστεί με αναγνώσεις από τα έργα του Copi, ενός συγγραφέα και δραματουργού, γνωστού για το ελεύθερο πνεύμα του, που δυναμιτίζει το απαγορευμένο, ενός προκλητικού και ξεκαρδιστικού αβανγκάρντ.

* Μια ιδέα και παρουσία της Μαρίας Κατσικαδάκου Cyber
* Εισαγωγή από τον Patrick Comoy, Μορφωτικό ακόλουθο, Διευθυντή του Γαλλικού Ινστιτούτου Ελλάδος

Αναγνώσεις κειμένων από τους ηθοποιούς Αναστασία Πολίτη και Νίκο Γιαλελή Γεννημένος το 1939 στο Μπουένος Άιρες, ο Copi έφτασε στο Παρίσι τη δεκαετία του 1960. Έτοιμος να πολεμήσει, επιλέγει για όπλα του την ζωγραφική, γραφή, υποκριτική… Από το 1964, αφήνει το στίγμα του ως σκιτσογράφος στο “Le Nouvel Observateur” με τον διάσημο χαρακτήρα του, την Καθιστή Γυναίκα. Συγγραφέας και δραματουργός, ο Copi δεν βάζει όρια στην ελευθερία της έκφρασής του, δηλώνει δημόσια και πολιτικά την ομοφυλοφιλία του, σε έργα του όπως το «L’Homosexuel ou la difficulté de s’exprimer» (1971). Δημιουργεί ένα εικαστικό και λογοτεχνικό σύμπαν που κατοικείται από φανταχτερούς ομοφυλόφιλους και λεσβίες, τρανς άτομα, όπως ο χαρακτήρας του Libérett’ στο “Libération”,και απίθανες ανατροπές προς όφελος ενός πρωτοποριακού έργου, το οποίο έχει γίνει κλασικό χωρίς να χάσει την οξύτητά του. Ο Copi βρήκε τη θέση του σε μια νεαρή Γαλλία, που αψήφησε τις απαγορεύσεις, χάρη στη δυναμική που προκάλεσε ο Μάης του 1968. Γίνεται μια δημοφιλής φιγούρα, γνωστή στο ευρύ κοινό, πριν πεθάνει από AIDS το 1987. Για την παρουσία σας χρειάζεται προεγγραφή στις 07/06 στην ιστοσελίδα του Ινστιτούτου. Η εκδήλωση θα μεταδοθεί και ψηφιακά. ΧΩΡΟΣ: Ταράτσα του Γαλλικού Ινστιτούτου Ελλάδος. (Σίνα 31, Αθήνα)

**Πότε**: 8/6, 20:00

**Προσβασιμότητα**: Το Γαλλικό Ινστιτούτο είναι προσβάσιμο

# STAGE

1. Χριστίνα Βούλγαρη– Stand Up Comedy
2. Electra X – Drag Show
3. Nuage – Music Performance
4. The All Tomorrow’s Parties – DJ Set
5. Ody icons – Music Performance
6. Mood Swings – Band Live

**Πότε**: 5 Ιουνίου στις 20:00

**Πού**: Τεχνόπολη Δήμου Αθηναίων